
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1822 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συμπληρωματικά μέτρα και διαδικασίες εφαρμογής 
του καθεστώτος ενιαίας ενίσχυσης του τίτλου 
III, των καθεστώτων μη αποσυνδεδεμένης ενί¬ 
σχυσης του τίτλου IV και του μέτρου χορήγη¬ 
σης πρόσθετης ενίσχυσης για συγκεκριμένους 
τύπους γεωργίας του άρθρου 69, του υπ’ αριθμ. 
(ΕΚ) 1782/03 κανονισμού, καθώς και του καθεστώ¬ 
τος της κατ’ αποκοπήν στρεμματικής ενίσχυσης 
για τη διατήρηση των παραδοσιακών ελαιώνων 
των μικρών νησιών του Αιγαίου Πελάγους, του υπ’ 
αριθμ. 2019/93 κανονισμού (ΕΟΚ). 1 

Δεύτερη τροποποίηση και συμπλήρωση της υπ’ 
αριθμ. 292464/27.7.2005 διυπουργικής απόφασης 
(Β' 1122) για τα συμπληρωματικά διοικητικά μέτρα 
εφαρμογής και υπολογισμού του αριθμού και της 
αξίας των δικαιωμάτων στους δικαιούχους της 
ενιαίας ενίσχυσης, σε εφαρμογή των κανονισμών 
(ΕΚ) 1782/2003 του Συμβουλίου και 795/ 2004 της 


Επιτροπής. 2 

ΑΠΟΦΑΣΕΙ Σ 

Αριθμ. 337026 (1) 


Συμπληρωματικά μέτρα και διαδικασίες εφαρμογής 
του καθεστώτος ενιαίας ενίσχυσης του τίτλου III, 
των καθεστώτων μη αποσυνδεδεμένης ενίσχυσης 
του τίτλου IV και του μέτρου χορήγησης πρόσθε¬ 
της ενίσχυσης για συγκεκριμένους τύπους γεωργίας 
του άρθρου 69, του υπ’ αριθμ. (ΕΚ) 1782/03 κανονι¬ 
σμού, καθώς και του καθεστώτος της κατ’ αποκοπήν 
στρεμματικής ενίσχυσης για τη διατήρηση των παρα¬ 
δοσιακών ελαιώνων των μικρών νησιών του Αιγαίου 
Πελάγους, του υπ’ αριθμ. 2019/93 κανονισμού (ΕΟΚ). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΓΡΟΤΙΚΗΣ 
ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

Α. Τις διατάξεις: 

1. Του άρθρου 1, παρ. 1, 2 και 3 του ν. 1338/1983 «Εφαρ¬ 
μογή του Κοινοτικού Δικαίου» (ΦΕΚ Α' 34) όπως αυτό 
τροποποιήθηκε με το άρθρο 6, παρ. 1 του ν. 1440/1984 


13 Δεκεμβρίου 2006 

(ΦΕΚ Α' 70), και του άρθρου 3 του ν. 1332/1983 το άρθρο 
65 του ν. 1892/1990 (ΦΕΚ Α' 101). 

2. Του άρθρου 22 παρ. 3 του ν. 992/1979 «Περί οργα- 
νώσεως των διοικητικών υπηρεσιών για την Εφαρμογή 
της Συνθήκης Προσχώρησης της Ελλάδος στις Ευρω¬ 
παϊκές Κοινότητες και ρύθμισης συναφών θεσμικών και 
οργανωτικών θεμάτων» (ΦΕΚ Α' 280). 

3. Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα όπως η νομο¬ 
θεσία αυτή κωδικοποιήθηκε και τέθηκε σε ισχύ με το 
π.δ. 63/2005. 

4. Των άρθρων 13 μέχρι και 29 του ν. 2637/1998 (ΦΕΚ Α' 
200/1998), «Σύσταση Οργανισμού Πληρωμών και Ελέγχου 
Κοινοτικών Ενισχύσεων Προσανατολισμού και Εγγυήσε¬ 
ων», όπως τροποποιήθηκαν και συμπληρώθηκαν με το 
άρθρο 4 του ν. 2732/1999 (ΦΕΚ Α' 154/1999) και το άρθρο 
24 του ν. 2945/2001 (ΦΕΚ Α' 223/2001) «Εθνικό Σύστημα 
Προστασίας της Αγροτικής Δραστηριότητας» και το 
άρθρο 29 παρ. 1 - 8 του ν. 3147/2003 «Ρύθμιση θεμάτων 
αγροτικής γης επίλυση ζητημάτων αποκατασταθέντων 
και αποκαθισταμένων κτηνοτροφών και άλλες διατά¬ 
ξεις». (ΦΕΚ Α' 135). 

5. Του άρθρου 18 του ν. 3399/2005 (ΦΕΚ Α' 255) με το 
οποίο κυρώθηκε η υπ’ αριθμ. 324032/24.12.2004 κοινή υπουρ¬ 
γική απόφαση των Υπουργών Οικονομίας και Οικονομικών, 
ΠΕ.ΧΩ.Δ.Ε. και Αγροτικής Ανάπτυξης και Τροφίμων για την 
εφαρμογή του καθεστώτος της πολλαπλής συμμόρφωσης 
και λοιπά συμπληρωματικά μέτρα σε εκτέλεση του υπ’ 
αριθμ. 1782/03 καν. (ΕΚ) του Συμβουλίου και ιδιαίτερα το 
άρθρο 5 αυτής με το οποίο ορίστηκε ο Ο.Π.Ε.Κ.Ε.Π.Ε. ως 
αρμόδιος φορέας για τον υπολογισμό και τη διαχείριση 
των δικαιωμάτων ενιαίας ενίσχυσης κατά την έννοια των 
υπ’ αριθμ. 1782/03 & 795/04 καν. (ΕΚ). 

Β. Τους Κανονισμούς (ΕΚ) υπ’ αριθμ.: 

1. 1663/1995 του Συμβουλίου (Ι_158 της 8.7.1995) «για 
τη θέσπιση λεπτομερειών εφαρμογής του υπ’ αριθμ. 
729/70 κανονισμού (ΕΟΚ) του Συμβουλίου όσον αφορά 
τη διαδικασία για την εκκαθάριση των λογαριασμών 
του ΕΓΤΠΕ, τμήμα Εγγυήσεων.» όπως τροποποιήθηκε 
και ισχύει. 

2. 1257/1999 του Συμβουλίου (Τ 160/80 της 26.6.1999) 
«για τη στήριξη της Αγροτικής Ανάπτυξης από το 
Ε.Γ.Τ.Π.Ε. και για την τροποποίηση και κατάργηση ορι¬ 
σμένων κανόνων». 

3.1260/1999 του Συμβουλίου (1161 της 26.6.1999) «περί 
γενικών διατάξεων για τα διαρθρωτικά ταμεία». 

4.1290/2005 του Συμβουλίου (1209 της 11.8.2005) «περί 
χρηματοδοτήσεως της κοινής γεωργικής πολιτικής» σε 
αντικατάσταση του (ΕΚ) 1258/1999 του Συμβουλίου (1160 
της 26.6.1999). 

5. Καν. (ΕΚ) 1782/2003 του Συμβουλίου (Ε270 της 
21.10.2003) «για τη θέσπιση κοινών κανόνων για τα 
καθεστώτα άμεσης στήριξης στα πλαίσια της κοινής 
γεωργικής πολιτικής και για τη θέσπιση ορισμένων κα¬ 
θεστώτων στήριξης για τους γεωργούς» όπως τροπο¬ 
ποιήθηκε και ισχύει. 

6. 795/2004 της Επιτροπής (1141 της 30.4.2004) «σχετι¬ 
κά με τη θέσπιση λεπτομερών κανόνων εφαρμογής του 
καθεστώτος ενιαίας ενίσχυσης που προβλέπεται στον 
υπ’ αριθμ. 1782/2003 κανονισμό (ΕΚ) του Συμβουλίου για 
τη θέσπιση κοινών κανόνων για τα καθεστώτα άμεσης 
στήριξης στα πλαίσια της κοινής γεωργικής πολιτικής 
και για τη θέσπιση ορισμένων καθεστώτων στήριξης για 
τους γεωργούς» όπως τροποποιήθηκε και ισχύει. 

7. 796/2004 της Επιτροπής (1141 της 30.4.2004) «σχετι¬ 
κά με τη θέσπιση λεπτομερών κανόνων για την εφαρμο¬ 
γή της πολλαπλής συμμόρφωσης, της διαφοροποίησης 
και του ολοκληρωμένου συστήματος διαχείρισης και 
ελέγχου που προβλέπονται στον κανονισμό (ΕΚ) αριθ. 
1782/2003 του Συμβουλίου για τη θέσπιση κοινών κα¬ 
νόνων για τα καθεστώτα άμεσης στήριξης στα πλαί¬ 
σια της κοινής γεωργικής πολιτικής και για τη θέσπιση 
ορισμένων καθεστώτων στήριξης για τους γεωργούς» 
όπως τροποποιήθηκε και ισχύει. 

8. 1973/2004 της Επιτροπής (Ε 345 της 20.11.2004) 
«περί θέσπισης λεπτομερών κανόνων εφαρμογής του 
υπ’ αριθμ. 1782/2003 κανονισμού (ΕΚ) του Συμβουλίου, 
όσον αφορά τα καθεστώτα στήριξης τα προβλεπόμενα 
βάσει των τίτλων IV και ίνα του εν λόγω Κανονισμού και 
τη χρήση των εκτάσεων γης που προκύπτουν από την 
παύση καλλιέργειας για την παραγωγή πρώτων υλών» 
όπως τροποποιήθηκε και ισχύει. 

9.1785/2003 του Συμβουλίου (ΕΕ Ι_ 270/96 της 21.10.2003) 
«σχετικά με την κοινή οργάνωση αγοράς του ρυζιού και 
τις λεπτομέρειες εφαρμογής του». 

10. Ε(2006) 2094 τελικό 31Λ//2006 της Ευρωπαϊκής Επι¬ 
τροπής, στην οποία δίνεται η δυνατότητα στη χώρα 
μας, κατά παρέκκλιση του άρθρου 11(2) του καν. 796/04 
να καθορίσει προθεσμία υποβολής των αιτήσεων ενί¬ 
σχυσης για το 2006 μέχρι 15 Ιουνίου 2006. 

11.1540/2006 της Επιτροπής (1283 της 14.10.2006) σχετικά 
με την έγκριση, για το 2006, της καταβολής προκαταβολών 
για ορισμένες άμεσες ενισχύσεις που προβλέπονται στον 
υπ’ α ριθμ. 1782/2003 κανονισμό (ΕΚ) του Συμβουλίου. 

Γ. Τις αποφάσεις υπ’ αριθμ.: 

1. 255982/17.5.2004 των Υπουργών Οικονομίας & Οι¬ 
κονομικών και Αγροτικής Ανάπτυξης & Τροφίμων (ΦΕΚ 
776/Β725.5.2004), σχετικά με την «Στρεμματική ενίσχυ¬ 
ση στους δενδρώνες παραγωγής καρπών με κέλυφος» 
όπως τροποποιήθηκε με την υπ’ αριθμ. 281418/2.6.2005 
απόφαση του Υπουργού Αγροτικής Ανάπτυξης & Τρο¬ 
φίμων (ΦΕΚ 775/9.6.2005). 

2. 324032/24.12.2004 των Υπουργών Οικονομίας & Οικο¬ 
νομικών, ΠΕ.ΧΩ.Δ.Ε. και Αγροτικής Ανάπτυξης και Τρο- 
φίμων, (ΦΕΚ 1921/Β724.12.2004), σχετικά με την «Εφαρ¬ 
μογή του Καθεστώτος Πολλαπλής Συμμόρφωσης και 
Λοιπά Συμπληρωματικά Μέτρα σε Εκτέλεση του υπ’ 
αριθμ. 1782/2003 καν. (ΕΚ) του Συμβουλίου» (ΦΕΚ 1921/ 
Β724.12.2004) και τις τροποποιήσεις της. 


3.262021/15.4.2005 του Υπουργού Αγροτικής Ανάπτυξης 
και Τροφίμων (ΦΕΚ 538/Β721.4.2005), σχετικά με τις λε¬ 
πτομέρειες εφαρμογής της υπ’ αριθμ. 324032/24.12.2004 
κοινής υπουργικής απόφασης (και ήδη άρθρο 18 του ν. 
3399/2005). 

4. 277628/29.5.2006 των Υπουργών Οικονομίας & Οικο¬ 
νομικών και Αγροτικής Ανάπτυξης και Τροφίμων (ΦΕΚ 
764/Β727.6.2006) «Συμπληρωματικά μέτρα για την εφαρ¬ 
μογή των άρθρων 3 και 4 του υπ’ αριθμ. 1782/2003 καν. 
(ΕΚ) του Συμβουλίου που αφορούν στην τήρηση των 
απαιτήσεων που αναφέρονται στα σημεία Β και Γ του 
παραρτήματος III του κανονισμού αυτού.» 

5.276693/5.5.2005 των Υπουργών Οικονομίας και Οικο¬ 
νομικών και Αγροτικής Ανάπτυξης και Τροφίμων (ΦΕΚ 
650/Β716.5.2005) «Συμπληρωματικά μέτρα εφαρμογής 
του κοινοτικού καθεστώτος πριμοδοτήσεων υπέρ των 
παραγωγών αγελαδινού γάλακτος που προβλέπονται 
στο Κεφάλαιο 7 του τίτλου IV του υπ’ αριθμ. 1782/2003 
Καν. (ΕΚ) του Συμβουλίου». 

6. 65918/29.11.2005 των Υπουργών Οικονομίας και Οι¬ 
κονομικών και Αγροτικής Ανάπτυξης και Τροφίμων (ΦΕΚ 
1740/Β713.12.2005) «Συμπληρωματικά μέτρα εφαρμογής 
του καθεστώτος ειδικής πριμοδότησης ποιότητας για το 
σκληρό σιτάρι σε εκτέλεση των κανονισμών (ΕΚ) αριθμ. 
1782/2003 του Συμβουλίου και (ΕΚ) αριθμ. 796/2004 & 
1973/2004 της Επιτροπής». 

7. 62224/3.11.3005 των Υπουργών Οικονομίας και Οικο¬ 
νομικών και Αγροτικής Ανάπτυξης και Τροφίμων (ΦΕΚ 
1583/Β716.11.2005) «Συμπληρωματικά μέτρα εφαρμο¬ 
γής του ποιοτικού παρακρατήματος στον τομέα των 
αροτραίων καλλιεργειών σε εκτέλεση των υπ’ αριθμ. 
1782/2003 Κανονισμών (ΕΚ) του Συμβουλίου και (ΕΚ) 
795/2004 της Επιτροπής». 

8. 320679/3.11.2005 των Υπουργών Οικονομίας και Οι¬ 
κονομικών και Αγροτικής Ανάπτυξης και Τροφίμων (ΦΕΚ 
1613/Β722.11.2005) «Εφαρμογή του άρθρου 69 του υπ’ 
αριθμ. 1782/2003 Καν. (ΕΚ) του Συμβουλίου υπέρ των 
γεωργών που εκτρέφουν προβατίνες και αίγες». 

9. 320680/9.11.2005 των Υπουργών Οικονομίας και Οι¬ 
κονομικών και Αγροτικής Ανάπτυξης και Τροφίμων (ΦΕΚ 
1606/Β721.11.2005 ) «Λεπτομέρειες εφαρμογής στον το¬ 
μέα των ενισχύσεων βοείου κρέατος του άρθρου 69 του 
υπ’ αριθμ. 1782/2003 Κανονισμού (ΕΚ) του Συμβουλίου» 

10. 256601/3.2.2006 του Υπουργού Αγροτικής Ανάπτυ¬ 
ξης και Τροφίμων (ΦΕΚ 197/Β713.2.2006) «Λεπτομέρει¬ 
ες εφαρμογής της υπ’ αριθμ. 320680/9.11.2005 κοινής 
υπουργικής απόφασης σχετικά με τις λεπτομέρειες 
εφαρμογής στον τομέα των ενισχύσεων βοείου κρέα¬ 
τος του άρθρου 69 του υπ’ αριθμ. 1782/2003 κανονισμού 
(ΕΚ) του Συμβουλίου». 

11. 256494/4.1.2006 των Υπουργών Οικονομίας και Οι¬ 
κονομικών και Αγροτικής Ανάπτυξης και Τροφίμων (ΦΕΚ 
152/Β79.2.2006) «Συμπληρωματικά μέτρα του άρθρου 69 
του υπ’ αριθμ. 1782/2003 κανονισμού (ΕΚ) του Συμβουλί¬ 
ου και του άρθρου 48 του υπ’ αριθμ. 795/2004 κανονι¬ 
σμού (ΕΚ) της Επιτροπής στον τομέα του ελαιολάδου 
και των επιτραπέζιων ελιών». 

12. υπ’ αριθμ. 278630/15.5.2006 του Υπουργού Αγρο¬ 
τικής Ανάπτυξης και Τροφίμων «Λεπτομέρειες εφαρ¬ 
μογής της υπ’ αριθμ. 256494/4.1.2006 απόφασης «Συ¬ 
μπληρωματικά μέτρα εφαρμογής του άρθρου 69 του 
υπ’ αριθμ. 1782/2003 κανονισμού (ΕΚ) του Συμβουλίου 
και του άρθρου 48 του υπ’ αριθμ. 795/2004 κανονισμού 

(ΕΚ) της Επιτροπής στον τομέα του ελαιόλαδου και των 
επιτραπέζιων ελιών» (Β' 152)». 

13. 34395/28.2.2006 των Υπουργών Οικονομίας και 
Οικονομικών και Αγροτικής Ανάπτυξης και Τροφίμων 
(ΦΕΚ 255/Β'/28.2.2006) «Μέτρα εφαρμογής του ειδικού 
καθεστώτος ενίσχυσης για το βαμβάκι στο πλαίσιο της 
νέας ΚΑΠ» 

14. 313981/28.11.2005 των Υπουργών Οικονομίας & 
Οικονομικών και Αγροτικής Ανάπτυξης και Τροφίμων 
(ΦΕΚ 1672/Β730.11.2005) «Συμπληρωματικά μέτρα για την 
εφαρμογή των καν. (ΕΟΚ) 2019/93 και 2837/93 για τη 
χορήγηση της κατ’ αποκοπή ενίσχυσης στους ελαιοκαλ- 
λιεργητές των μικρών νησιών Αιγαίου, για τη διατήρηση 
της παραδοσιακής καλλιέργειας των ελαιώνων». 

15. 262426/16.3.2006 του Υπουργού Αγροτικής Ανάπτυ¬ 
ξης και Τροφίμων (ΦΕΚ 422/Β'/7.4.2006) «Συμπληρωματι¬ 
κά μέτρα εφαρμογής των δικαιωμάτων ενιαίας ενίσχυ¬ 
σης κατά το πρώτο έτος εφαρμογής του καθεστώτος 
ενιαίας ενίσχυσης, δημιουργία εθνικού αποθέματος και 
κατανομή του στους δικαιούχους κατ' εκτέλεση του υπ’ 
αριθμ. 1782/2003 Κανονισμού (ΕΚ) του Συμβουλίου του 
υπ’ αριθμ. 795/2004 Κανονισμού (ΕΚ) της Επιτροπής και 
του υπ’ αριθμ. 796/2004 Κανονισμού (ΕΚ) της Επιτροπής 

- όπως τροποποιήθηκαν και ισχύουν σήμερα». 

16. 277626/26.5.2006 των Υπουργών Οικονομίας και 
Οικονομικών και Αγροτικής Ανάπτυξης και Τροφίμων 
(ΦΕΚ 761/Β'/26.5.2006) «Συμπληρωματικά μέτρα και δι¬ 
αδικασίες ενεργοποίησης και μεταβολών των δικαιω¬ 
μάτων ενιαίας ενίσχυσης κατά το πρώτο έτος εφαρ¬ 
μογής του καθεστώτος ενιαίας ενίσχυσης καθώς και 
υποβολής της ενιαίας αίτησης, σε εφαρμογή του υπ’ 
αριθμ. 1782/2003 Κανονισμού (ΕΚ) του Συμβουλίου, του 
υπ’ αριθμ. 795/2004 Κανονισμού (ΕΚ) της Επιτροπής και 
του υπ’ αριθμ. 796/2004 Κανονισμού (ΕΚ) της Επιτροπής 

- όπως τροποποιήθηκαν και ισχύουν σήμερα». 

17. 293001/12.7.2006 των Υπουργών Οικονομίας & Οικο¬ 
νομικών και Αγροτικής Ανάπτυξης και Τροφίμων (ΦΕΚ 
1006 /Β') «Τροποποίηση της υπ’ αριθμ. 277626/26.5.2006 
απόφασης των Υπουργών Οικονομίας και Οικονομικών 
και Αγροτικής Ανάπτυξης και Τροφίμων «Συμπληρωματι¬ 
κά μέτρα και διαδικασίες ενεργοποίησης και μεταβολών 
των δικαιωμάτων ενιαίας ενίσχυσης ... όπως τροποποι¬ 
ήθηκαν και ισχύουν σήμερα». 

18. 271562/2002 του Υπουργού Γεωργίας (ΦΕΚ 1042/ 
Β'/8.8.2002) περί «Εγκρίσεως του Ο.Π.Ε.Κ.Ε.Π.Ε., ως Ορ¬ 
γανισμού Πληρωμής από 1.9.2002» 

19. 394555/23.10.2000 των Υπουργών Εσωτερικών, Δη¬ 
μόσιας Διοίκησης & Αποκέντρωσης και Αγροτικής Ανά¬ 
πτυξης και Τροφίμων (ΦΕΚ 1324/Β'/1.11.2000) «Ανάθεση 
άσκησης αρμοδιοτήτων του Ο.Π.Ε.Κ.Ε.Π.Ε. στις Νομαρχι¬ 
ακές Αυτοδιοικήσεις της χώρας», όπως τροποποιήθηκε 
και ισχύει. 

20.217838/27.1.2004 των Υπουργών Οικονομίας και Οι¬ 
κονομικών και Γεωργίας (ΦΕΚ 200/Β'/4.2.2004) «Συγκρό¬ 
τηση Επιτροπής για την εξέταση των υποβαλλόμενων 
ενστάσεων κατά των αποτελεσμάτων των δευτεροβάθ¬ 
μιων ελέγχων που διενεργεί ο Ο.Π.Ε.Κ.Ε.Π.Ε. στα διάφο¬ 
ρα καθεστώτα κοινοτικών ενισχύσεων». 

Δ. Την υπ’ αριθμ. 73147/28.7.2006 εισήγηση του 
Ο.Π.Ε.Κ.Ε.Π.Ε. 

Ε. Από την παρούσα απόφαση προκαλείται δαπάνη 
σε βάρος του Προϋπολογισμού έτους 2006 συνολικού 
ύψους 500.000,00 € σε βάρος των εγγεγραμμένων πι¬ 


στώσεων Φ29 /II0 ΚΑΕ 2212 του προϋπολογισμού έτους 
2006 του Υπουργείου Αγροτικής Ανάπτυξης και Τροφί¬ 
μων, αποφασίζουμε: 

Άρθρο 1 
Σκοπός 

Με την παρούσα απόφαση, θεσπίζονται τα αναγκαία 
συμπληρωματικά μέτρα και οι διαδικασίες για την εφαρ¬ 
μογή και διαχείριση: 

Α. των κοινοτικών καθεστώτων που καθορίζονται 
στους τίτλους III και IV του οριζόντιου του υπ’ αριθμ. 
1782/03 καν. (ΕΚ) του Συμβουλίου (ως άρθρο 17 δεύτερο 
εδάφιο), καθώς και του καθεστώτος της κατ’ αποκοπήν 
στρεμματικής ενίσχυσης για τη διατήρηση των παρα¬ 
δοσιακών ελαιώνων των μικρών νησιών του Αιγαίου (ως 
άρθρο 22 παράγραφος 3 αυτού) και ειδικότερα των 
καθεστώτων: 

1. Ενιαίας ενίσχυσης. 

2. Ειδικής πριμοδότησης ποιότητας για σκληρό σι¬ 
τάρι. 

3. Πριμοδότησης για πρωτεϊνούχους σπόρους. 

4. Ειδικής ενίσχυσης για το ρύζι. 

5. Στρεμματικής ενίσχυσης για καρπούς με κέλυφος. 

6. Ενίσχυσης για ενεργειακές καλλιέργειες. 

7. Ενίσχυσης για γεώμηλα αμυλοποιίας. 

8. Πριμοδότησης γαλακτοπαραγωγής και πρόσθετη 
ενίσχυση. 

9. Ενίσχυσης στον τομέα των σπόρων για σπορά. 

10. Ειδικής ενίσχυσης για το βαμβάκι και 

11. Κατ’ αποκοπήν στρεμματικής ενίσχυσης για τη 
διατήρηση των παραδοσιακών ελαιώνων των μικρών 
νησιών του Αιγαίου Πελάγους και 

Β. του μέτρου της χορήγησης πρόσθετης ενίσχυσης 
που προκύπτει από την εφαρμογή του ποιοτικού πα¬ 
ρακρατήματος του άρθρου 69 του ως άνω κανονισμού 
και συγκεκριμένα της καταβολής πρόσθετης ενίσχυσης 
στους παρακάτω τύπους γεωργίας: 

1. Αροτραίων καλλιεργειών (Σκληρό σιτάρι και αρα¬ 
βόσιτος). 

2. Καπνού. 

3. Ελαιολάδου και επιτραπέζιας ελιάς 

4. Ζαχαρότευτλων 

5. Βοείου κρέατος και 

6. Αιγοπροβάτων. 

κατά το πρώτο έτος εφαρμογής του καθεστώτος 
ενιαίας ενίσχυσης (2006), σε εφαρμογή του υπ’ αριθμ. 
1782/2003 Κανονισμού (ΕΚ) του Συμβουλίου και των Κα¬ 
νονισμών (ΕΚ) 795/2004 και 796/2004 της Επιτροπής 
- όπως τροποποιήθηκαν και ισχύουν. 

Στο εξής όπου γίνεται αναφορά στα «καθεστώτα ενί¬ 
σχυσης», θα εννοούνται τόσο τα καθεστώτα του στοι¬ 
χείου Α όσο και το μέτρο της χορήγησης πρόσθετης 
ενίσχυσης στους τύπους γεωργίας του στοιχείου Β του 
παρόντος άρθρου εκτός αν γίνεται συγκεκριμένη ανα¬ 
φορά στο στοιχείο Α ή το στοιχείο Β του παρόντος. 

Άρθρο 2 
Ορισμοί 

Για τους σκοπούς της παρούσας απόφασης, ισχύουν 
οι ακόλουθοι ορισμοί: 

Κτηματολογικό τεμάχιο ή Γεωτεμάχιο είναι συνεχές 
τμήμα εδάφους, το οποίο έχει καθορισμένη τοπογρα- 

φική, χαρτογραφική και ιδιοκτησιακή αναφορά, ανεξάρ¬ 
τητα από τη χρήση του. 

Αγροτεμάχιο είναι μια συνεχής έκταση γης - η οποία 
αποτελείται από ένα ή περισσότερα συνεχή κτηματο- 
λογικά τεμάχια (γεωτεμάχια) ή τμήματα αυτών - επί της 
οποίας καλλιεργείται μία μόνο ομάδα καλλιεργειών από 
έναν μόνο γεωργό. Για όλα τα αγροτεμάχια πρέπει να 
αναγράφεται χαρτογραφική αναφορά. 

Ελαιοκομικό αγροτεμάχιο είναι ένα συνεχές τμήμα 
έκτασης που συγκεντρώνει επιλέξιμα ελαιόδενδρα σε 
παραγωγή τα οποία γειτνιάζουν όλα με ένα επιλέξιμο 
ελαιόδενδρο το οποίο βρίσκεται σε μια δεδομένη μέ- 
γιστη απόσταση. 

Επιλέξιμο ελαιόδενδρο είναι ελαιόδενδρο το οποίο 
φυτεύτηκε πριν από την 1η Μάΐου 1998 ή ελαιόδενδρο 
υποκατάστασης ή κάθε ελαιόδενδρο που φυτεύτηκε 
στο πλαίσιο ενός προγράμματος εγκεκριμένου από την 
Επιτροπή δυνάμει του άρθρου 4 του υπ’ αριθμ. 1638/98 
καν. (ΕΚ) και το οποίο είναι καταχωρισμένο στο ελαι¬ 
οκομικό μητρώο. 

Μόνιμος βοσκότοπος είναι η γη που χρησιμοποιείται 
για την ανάπτυξη αγρωστωδών ή άλλων ποωδών κτη- 
νοτροφικών φυτών με φυσικό τρόπο (αυτοφυή) ή μέσω 
καλλιέργειας (σπαρμένα) και δεν έχει περιληφθεί στην 
εναλλαγή καλλιεργειών της εκμετάλλευσης για διάστη¬ 
μα πενταετίας ή μεγαλύτερο, εξαιρουμένης της γης που 
υπάγεται σε καθεστώτα παύσης καλλιέργειας σύμφωνα 
με το άρθρο 6 του υπ’ αριθμ. 1251/99 καν., της γης που 
υπάγεται σε καθεστώτα παύσης καλλιέργειας σύμφωνα 
με το άρθρο 54 παράγραφος 2 του υπ’ αριθμ. 1782/03 
καν., των εκτάσεων υπό παύση καλλιέργειας σύμφωνα 
με τον υπ’ αριθμ. 2078/92 καν. και των εκτάσεων υπό 
παύση καλλιέργειας σύμφωνα με τα άρθρα 22, 23 και 
24 του υπ’ αριθμ. 1257/99 καν. 

Δηλωθείσα έκταση είναι η έκταση που δηλώνεται στην 
αίτηση από τον παραγωγό. 

Ειδικά στην περίπτωση του καθεστώτος ενιαίας ενί¬ 
σχυσης, εάν η δηλωθείσα έκταση είναι μεγαλύτερη 
από εκείνη που αντιστοιχεί στον αριθμό δηλωθέντων 
δικαιωμάτων, ως δηλωθείσα έκταση στα πλαίσια του 
τμήματος Α του κεφαλαίου III της παρούσας, λαμβάνε- 
ται εκείνη που αντιστοιχεί στον αριθμό δηλωθέντων 
δικαιωμάτων. 

Προσδιορισθείσα έκταση είναι η έκταση, για την οποία 
έχουν εκπληρωθεί όλοι οι όροι που περιλαμβάνονται 
στους κανόνες για τη χορήγηση της ενίσχυσης. Ειδικά 
στην περίπτωση του καθεστώτος ενιαίας ενίσχυσης, η 
προηγούμενη έκταση θεωρείται προσδιορισθείσα, μόνον 
εάν πράγματι συνοδεύεται από τον αντίστοιχο αριθμό 
δικαιωμάτων ενίσχυσης. 

Κατά συνέπεια, εάν υπάρχει διαφορά μεταξύ της 
προσδιοριζόμενης, όπως παραπάνω, έκτασης και της 
έκτασης που αντιπροσωπεύουν τα αντίστοιχα δηλωθέ- 
ντα δικαιώματα, ως προσδιορισθείσα έκταση θεωρείται 
η μικρότερη εξ αυτών. 

Δηλωθείς αριθμός ζώων είναι ο αριθμός ζώων ανά 
είδος και κατηγορία που δηλώνονται στην αίτηση από 
τον παραγωγό. 

Ειδικά στην περίπτωση του καθεστώτος ενιαίας ενί¬ 
σχυσης, εάν οι Μονάδες Μεγάλων Ζώων (Μ.Μ.Ζ.) στις 
οποίες αντιστοιχεί ο δηλωθείς αριθμός ζώων είναι πε¬ 
ρισσότερες από αυτές που απαιτούνται να διατηρηθούν 
κατά την εξάμηνη περίοδο υποχρεωτικής διατήρησης 


για την ενεργοποίηση των αντίστοιχων δηλωθέντων 
ειδικών δικαιωμάτων, ως δηλωθείς αριθμός ζώων στα 
πλαίσια του τμήματος Α του κεφαλαίου III της παρού¬ 
σας, λαμβάνεται αριθμός ζώων που αντιστοιχεί στις 
απαιτούμενες Μ.Μ.Ζ. για την ενεργοποίηση των αντί¬ 
στοιχων δηλωθέντων δικαιωμάτων. 

Προσδιορισθείς αριθμός ζώων είναι ο αριθμός ζώων 
ανά είδος και κατηγορία, για τα οποία έχουν εκπληρω¬ 
θεί όλοι οι όροι που περιλαμβάνονται στους κανόνες 
για τη χορήγηση της ενίσχυσης. 

Ειδικά στην περίπτωση του καθεστώτος ενιαίας ενί¬ 
σχυσης, εάν υπάρχει διαφορά μεταξύ των Μ.Μ.Ζ. στις 
οποίες αντιστοιχεί ο προσδιοριζόμενος, όπως προηγου¬ 
μένως, αριθμός ζώων και εκείνων που απαιτούνται να 
διατηρηθούν κατά την εξάμηνη περίοδο υποχρεωτικής 
διατήρησης για την ενεργοποίηση των αντίστοιχων 
δηλωθέντων ειδικών δικαιωμάτων, ως προσδιορισθείς 
αριθμός ζώων στα πλαίσια του τμήματος Α του κεφα¬ 
λαίου III της παρούσας, λαμβάνεται αριθμός ζώων που 
αντιστοιχεί στις απαιτούμενες Μ.Μ.Ζ. για την ενεργο¬ 
ποίηση των αντίστοιχων δηλωθέντων δικαιωμάτων. 

Πυκνότητα βόσκησης για τις ανάγκες του καθορισμού 
των βοσκοτόπων που είναι επιλέξιμοι για την ενεργο¬ 
ποίηση δικαιωμάτων Ενιαίας Ενίσχυσης και του ελέγχου 
της συμμόρφωσης με το πρότυπο της προστασίας των 
μόνιμων βοσκοτόπων στα πλαίσια της Πολλαπλής Συμ¬ 
μόρφωσης, ορίζεται: «Το πηλίκο του συνόλου των Μονά¬ 
δων Μεγάλων Ζώων (Μ.Μ.Ζ.) που αναφέρονται κατά κα¬ 
τηγορία στα άρθρα 5 & 9 της υπ’ αριθμ. 277626/26.5.2006 
(Φ.Ε.Κ. 761/Β727.6.2006) κοινής υπουργικής απόφασης 
και βρίσκονται στην κατοχή του γεωργού οποιαδήποτε 
ημέρα του έτους, με βάση τα στοιχεία που δηλώνει 
στην ενιαία αίτησή του, τα αποτελέσματα επιτόπιων 
ελέγχων ή, εφ’ όσον πρόκειται για βοοειδή, τα στοιχεία 
της Κτηνιατρικής Βάσης Δεδομένων, προς το σύνολο 
των εκταρίων βοσκοτόπων που κατέχει τη συγκεκριμένη 
ημέρα με βάση την ενιαία αίτησή του ή τα αποτελέσμα¬ 
τα επιτόπιων και διοικητικών ελέγχων.» 

Παρατυπία είναι κάθε περίπτωση μη τήρησης των 
κανόνων που αφορούν τη χορήγηση της συγκεκριμένης 
ενίσχυσης. 

Η προσδιορισθείσα έκταση και/ ή ο προσδιορισθείς 
αριθμός ζώων είναι αποτέλεσμα επιτόπιων και/ ή διοι¬ 
κητικών ελέγχων. 

ΚΕΦΑΛΑΙΟ I 
ΓΕΝΙΚΕΣ ΔΙΑΤΑΞΕΙΣ 
Άρθρο 3 

Ολοκληρωμένο Σύστημα 

1. Το καθεστώς της ενιαίας ενίσχυσης, όπως αυτή 
ορίζεται στη νέα ΚΑΠ, εφαρμόζεται από την 1η Ιανου¬ 
άριου 2006. 

2. Παράλληλα εφαρμόζονται τα καθεστώτα ενίσχυσης, 
που εξαιρέθηκαν εν όλω ή εν μέρει από αυτό, το καθε¬ 
στώς της κατ’ αποκοπήν στρεμματικής ενίσχυσης για 
τη διατήρηση των παραδοσιακών ελαιώνων των μικρών 
νησιών του Αιγαίου Πελάγους, καθώς και το μέτρο της 
χορήγησης πρόσθετης ενίσχυσης για συγκεκριμένους 
τύπους γεωργίας οι οποίοι είναι σημαντικοί για την 
προστασία ή τη βελτίωση του περιβάλλοντος, ή για 
την προώθηση της ποιότητας και της εμπορίας των 
γεωργικών προϊόντων. 

3. Για τη διαχείριση και τον έλεγχο των καθεστώτων 
και του μέτρου που προαναφέρθηκαν, θεσπίζεται ένα 
Ολοκληρωμένο Σύστημα Διαχείρισης και Ελέγχου, σύμ¬ 
φωνα με όσα ορίζονται στον τίτλο II κεφάλαιο 4 του 
υπ’ αριθμ. 1782/03 Κανονισμού (ΕΚ) του Συμβουλίου, το 
οποίο στο εξής θα αναφέρεται ως «Ολοκληρωμένο Σύ¬ 
στημα» (Ο.Σ.)· Το Ολοκληρωμένο Σύστημα ενσωματώνει 
επίσης τη διαχείριση και τον έλεγχο των κανόνων της 
πολλαπλής συμμόρφωσης, της διαφοροποίησης και της 
δημοσιονομικής πειθαρχίας (κεφάλαια 1 και 2, αντίστοιχα, 
του τίτλου II του υπ’ αριθμ. 1782/03 κανονισμού (ΕΚ)). 

Αρθρο 4 

Στοιχεία ολοκληρωμένου συστήματος 

Τ ο ολοκληρωμένο σύστημα περιλαμβάνει τα ακόλου¬ 
θα στοιχεία: 

α. Ηλεκτρονική βάση δεδομένων, 
β. Σύστημα αναγνώρισης αγροτεμαχίων, 
γ. Σύστημα αναγνώρισης και καταγραφής των ζώων, 
δ. Σύστημα προσδιορισμού και καταγραφής των δι¬ 
καιωμάτων ενίσχυσης, 
ε. Ενιαία αίτηση παροχής ενίσχυσης, 
στ. Ολοκληρωμένο σύστημα ελέγχου, 
ζ. Μοναδικό σύστημα καταγραφής της ταυτότητας 
κάθε γεωργού που υποβάλει αίτηση για παροχή ενί¬ 
σχυσης. 

Ειδικότερα: 

α) Ηλεκτρονική Βάση Δεδομένων 
Στη μηχανογραφημένη βάση δεδομένων καταγρά¬ 
φονται για κάθε γεωργική εκμετάλλευση τα στοιχεία 
και οι μεταβολές που προέρχονται από τις «αιτήσεις» 
ενίσχυσης των κατόχων εκμετάλλευσης, 
β) Σύστημα Αναγνώρισης Αγροτεμαχίων (Σ.Α.Α.) 

Το σύστημα αναγνώρισης και καταγραφής των αγρο¬ 
τεμαχίων αφορά την καταγραφή όλων των αγροτεμα¬ 
χίων με συγκεκριμένο μοναδικό κωδικό αριθμό. 

Η δημιουργία του Συστήματος Αναγνώρισης των 
αγροτεμαχίων δομείται σύμφωνα με εγκυκλίους και 
οδηγίες της Διεύθυνσης Τοπογραφικής του Υπ.Α.Α.Τ. 

γ) Σύστημα Αναγνώρισης και Καταγραφής των 
Ζώων 

Το σύστημα αναγνώρισης και καταγραφής των ζώων, 
σύμφωνα με τα άρθρα 4, 5, 6 & 8 της οδηγίας 92/102 
ΕΟΚ και τους υπ’ αριθμ. 1760/2000 & 21/2004 καν. (ΕΚ), 
αφορά, αφ’ ενός τον τρόπο αναγνώρισης, με σήμανση ή 
ταυτοποίηση, των βοοειδών και την καταγραφή τους σε 
μητρώα της εκμετάλλευσης καθώς και σε μητρώα των 
Υπηρεσιών του Υπ.Α.Α.Τ. (Κτηνιατρική Βάση Δεδομένων), 
τα οποία θα ενημερώνονται ανελλιπώς και αφ’ ετέρου 
τη σήμανση και την καταγραφή των αιγοπροβάτων. 

δ) Σύστημα Προσδιορισμού και Καταγραφής των Δι¬ 
καιωμάτων Ενίσχυσης 

Τ ο σύστημα δημιουργείται με τρόπο που να επιτρέπει 
την επαλήθευση δικαιωμάτων και διασταύρωση με τις 
αιτήσεις παροχής ενίσχυσης, με το σύστημα αναγνώ¬ 
ρισης αγροτεμαχίων και το σύστημα αναγνώρισης & 
καταγραφής των ζώων. 

Τ ο σύστημα επιτρέπει, επίσης, την άμεση και απευθείας 
πρόσβαση, μέσω της αρμόδιας αρχής, στα στοιχεία που 
συνδέονται τουλάχιστον με τα τρία συνεχή προηγούμενα 
ημερολογιακά έτη ή /και περιόδους εμπορίας, 
ε) Ενιαία Αίτηση Παροχής Ενίσχυσης 
Η ενιαία αίτηση αποτελεί τη μοναδική αίτηση παροχής 


ενίσχυσης για τα καθεστώτα του στοιχείου Α και για 
τους τομείς του ποιοτικού παρακρατήματος του στοι¬ 
χείου Β, του άρθρου 1 της παρούσας. Η ενιαία αίτηση 
περιλαμβάνει τα βασικά στοιχεία του παραγωγού και 
σε ειδικά έντυπα τα αναλυτικά στοιχεία του φυτικού 
και του ζωικού κεφαλαίου της εκμετάλλευσής του (άρ¬ 
θρα 11 & 12 της υπ’ αριθμ. 277626/26.5.2006 (Φ.Ε.Κ. 761/ 
Β727.6.2906) κοινής υπουργικής απόφασης). Στο εξής, 
όπου γίνεται αναφορά στην αίτηση ενίσχυσης οποιου- 
δήποτε καθεστώτος ή τομέα, εννοείται το αίτημα (η 
εκφρασθείσα πρόθεση) του γεωργού για τη χορήγηση 
της συγκεκριμένης ενίσχυσης μέσω της υποβληθείσας 
ενιαίας αίτησης. 

στ) Ολοκληρωμένο Σύστημα Ελέγχου. 

Προβλέπονται και πραγματοποιούνται διοικητικοί 
έλεγχοι (οπτικοί - χειρόγραφοι έλεγχοι σε επίπεδο αί¬ 
τησης καθώς και κεντρικοί μηχανογραφικοί έλεγχοι 
- συμπεριλαμβανομένων των διασταυρούμενων ελέγ¬ 
χων - σε επίπεδο Νομού και επικράτειας) και επιτόπιοι 
έλεγχοι (κλασικοί ή μέσω τηλεπισκόπισης), κατά τρόπον 
ώστε να εξασφαλίζεται η αποτελεσματική εξακρίβωση 
της τήρησης των όρων για τη χορήγηση των ενισχύ¬ 
σεων, καθώς και των απαιτήσεων και προτύπων που 
σχετίζονται με την πολλαπλή συμμόρφωση. 

ζ) Μοναδικό Σύστημα Καταγραφής της Ταυτότητας 
Κάθε Γεωργού. 

Ως «μοναδικό σύστημα καταγραφής της ταυτότητας 
κάθε γεωργού» χρησιμοποιείται ο Αριθμός Φορολογικού 
Μητρώου (Α.Φ.Μ.) αυτού. Ο Α.Φ.Μ. εξασφαλίζει ενιαίο 
προσδιορισμό της ταυτότητας σε σχέση με όλες τις 
αιτήσεις ενίσχυσης που υποβάλλει ο ίδιος γεωργός. 

Αρθρο 5 

Δηλούμενες επιφάνειες - Εκτάσεις 

Καθορίζονται ως εξής: 

Συνολική έκταση αγροτεμαχίου, είναι η έκταση που 
ορίζεται από το περίγραμμα των ορίων του με τα όμορα 
αγροτεμάχια (συνολικό εμβαδόν αυτού). 

Επιλέξιμη έκταση αγροτεμαχίου, για όλα τα καθεστώτα 
που αναφέρονται στην παρούσα απόφαση, είναι η πραγ¬ 
ματικά χρησιμοποιούμενη έκταση αυτού, με εξαίρεση τις 
περιπτώσεις που αναφέρονται στο άρθρο 15 της παρού¬ 
σας. Ειδικά στην περίπτωση του καθεστώτος ενιαίας 
ενίσχυσης, η ως άνω έκταση ενός αγροτεμαχίου μπορεί 
να θεωρηθεί επιλέξιμη, μόνον εάν πράγματι συνοδεύεται 
από τον αντίστοιχο αριθμό δικαιωμάτων ενίσχυσης. 

Σε όσες περιπτώσεις μέσα στα αγροτεμάχια υπάρχουν 
μεμονωμένα δέντρα, η έκταση που καλύπτουν αυτά πρέπει 
να αφαιρείται από την συνολική έκταση του αγροτεμαχί¬ 
ου. Η αφαιρούμενη έκταση πρέπει να είναι τουλάχιστον 
ίση με την έκταση που καλύπτει η κώμη των δέντρων. Τ ο 
ίδιο πρέπει να γίνεται και στις περιπτώσεις που υπάρχουν 
κτίσματα (αποθήκες, υπόστεγα κλπ), σωροί από πέτρες, 
δρόμοι, θαμνώδεις εκτάσεις, ακαλλιέργητα τμήματα ή τμή¬ 
ματα στα οποία δεν έχουν πραγματοποιηθεί οι δέουσες 
καλλιεργητικές φροντίδες και κατά συνέπεια τα φυτά δεν 
έχουν αναπτυχθεί κανονικά κλπ. 

Αρθρο 6 

Παραστατικά κατοχής αγροτεμαχίων 

Οι γεωργοί υποχρεούνται να δηλώνουν όλα τα αγρο¬ 
τεμάχια που ανήκουν νόμιμα στην εκμετάλλευσή τους, 

ανεξάρτητα αν τα καλλιεργούν ή όχι. Σε ότι αφορά την 
πιστοποίηση κατοχής των αγροτεμαχίων, οι ιδιοκτήτες 
και οι ενοικιαστές είναι υποχρεωμένοι να διαθέτουν τα 
παρακάτω παραστατικά κατοχής και νομής: 

1. Για τα ιδιόκτητα, τίτλους ιδιοκτησίας / κυριότητας, 
ως εξής: 

- Συμβόλαια αγοράς νομίμως μεταγεγραμμένα 

- Αποδοχή κληρονομιάς 

- Κληρονομητήριο. 

- Αποδεικτικά δωρεάς ακινήτων 

- Κτήση με προσκύρωση 

- Με δικαστική αμετάκλητη απόφαση απονομή κυρι¬ 
ότητας 

Σε εξαιρετικές περιπτώσεις που υπάρχει αδυναμία 
προσκόμισης από τον ιδιοκτήτη οποιουδήποτε από τους 
παραπάνω τίτλους κυριότητας, τότε αυτός μπορεί να 
προσκομίσει αντίγραφο του εντύπου Ε9 της φορολο¬ 
γικής του δήλωσης, από το αντίτυπο που φέρει τη σή¬ 
μανση παραλαβής του υπαλλήλου της αρμόδιας Δ.Ο.Υ., 
στο οποίο πρέπει να φαίνεται δηλωμένο το συγκεκρι¬ 
μένο τεμάχιο, καθώς και υπεύθυνη δήλωση του νόμου 
1599/1986, στην οποία θα δηλώνεται ότι το παραπάνω 
αντίγραφο είναι ακριβές και ότι τα στοιχεία που ανα- 
φέρονται σ’ αυτό είναι αληθή. Εάν το Ε9 έχει κατατεθεί 
ταχυδρομικά, θα προσκομίζεται και αντίγραφο του σχε¬ 
τικού αποδεικτικού ταχυδρομικής υποβολής του. 

Τα παραστατικά κατοχής για τα ιδιόκτητα αγροτεμά¬ 
χια πρέπει να είναι διαθέσιμα εκ μέρους των γεωργών, 
σε κάθε περίπτωση που ζητούνται από τις αρμόδιες 
υπηρεσίες. 

2. Για τα ενοικιαζόμενα, ιδιωτικά συμφωνητικά μίσθω¬ 
σης ή χρησιδάνεια, τα οποία πρέπει: 

- να αναγράφουν υποχρεωτικά τον Α.Φ.Μ. τόσο του 
ιδιοκτήτη, όσο και του ενοικιαστή 

- να αναφέρουν αναλυτικά τα στοιχεία των αγρο¬ 
τεμαχίων (τοποθεσία, έκταση, χαρτογραφικό κωδικό 
όπου είναι διαθέσιμος, κλπ) και τη χρονική περίοδο 
της μίσθωσης. 

- να είναι θεωρημένα από την αρμόδια Δημόσια Οι¬ 
κονομική Υπηρεσία (Δ.Ο.Υ.) όπως απαιτείται. 

3. Ειδικά για τις εκτάσεις βοσκοτόπων που ανήκουν 
σε Δήμους ή Δημοτικά Διαμερίσματα και εκμισθώνονται 
κατά χρήση σε γεωργούς, αντί των παραπάνω ιδιωτικών 
συμφωνητικών μίσθωσης, προσκομίζονται Χρηματικοί 
Κατάλογοι Τελών Βοσκής, που εκδίδονται χωριστά για 
κάθε Δήμο, Δημοτικό Διαμέρισμα ή κοινότητα, στους 
οποίους αναφέρονται, το ονοματεπώνυμο του παρα¬ 
γωγού, το ποσό μίσθωσης, η συνολική έκταση του βο¬ 
σκότοπου, καθώς και το ποσοστό αυτής, η χρήση του 
οποίου έχει παραχωρηθεί στον κάθε γεωργό ξεχωριστά 
με τον αντίστοιχο αριθμό και είδος ζώων που κατέχει. 

ΚΕΦΑΛΑΙΟ II 
ΕΛΕΓΧΟΙ 
ΤΜΗΜΑ Α 
ΚΟΙΝΟΙ ΚΑΝΟΝΕΣ 
Αρθρο 7 
Γ ενικές αρχές 

1. Οι διοικητικοί (οπτικοί και μηχανογραφικοί) και οι 
επιτόπιοι έλεγχοι που προβλέπονται στην παρούσα 
απόφαση, πραγματοποιούνται κατά τρόπον ώστε να 


εξασφαλίζεται η αποτελεσματική εξακρίβωση της τήρη¬ 
σης των όρων για τη χορήγηση των ενισχύσεων, καθώς 
και των απαιτήσεων και προτύπων που σχετίζονται με 
την πολλαπλή συμμόρφωση. 

2. Αρμόδια αρχή για διενέργεια και συντονισμό των 
ελέγχων ορίζεται ο Οργανισμός Πληρωμών και Ελέγχου 
Κοινοτικών Ενισχύσεων Προσανατολισμού και Εγγυή¬ 
σεων (Ο.Π.Ε.Κ.Ε.Π.Ε.) 

3. Οι έλεγχοι διενεργούνται από τον Ο.Π.Ε.Κ.Ε.Π.Ε. και 
τις Νομαρχιακές Αυτοδιοικήσεις. 

4. Ο Ο.Π.Ε.Κ.Ε.Π.Ε. διενεργεί επί πλέον και δευτερο¬ 
βάθμιους ελέγχους εποπτείας με σκοπό τον ποιοτικό 
έλεγχο των πραγματοποιούμενων πρωτοβάθμιων ελέγ¬ 
χων και τη λήψη ενδεχόμενων μέτρων βελτίωσής τους, 
με βάση τα αποτελέσματά τους. 

5. Τα απαιτούμενα έντυπα διοικητικών και επιτόπι¬ 
ων ελέγχων και ο τύπος αυτών καθορίζονται από τον 
Ο.Π.Ε.Κ.Ε.Π.Ε. μέσω των σχετικών εγκυκλίων του. 

ΤΜΗΜΑ Β 

ΕΛΕΓΧΟΙ ΣΧΕΤΙΚΑ ΜΕ ΤΑ ΚΡΙΤΗΡΙΑ ΕΠΙΛΕΞΙΜΟΤΗΤΑΣ 
Άρθρο 8 

Επαλήθευση των όρων επιλεξιμότητας 

1. Γ ια την επαλήθευση των όρων επιλεξιμότητας, συ- 
μπεριλαμβανομένης και της επαλήθευσης της επιλέξιμης 
έκτασης και των αντίστοιχων δικαιωμάτων ενίσχυσης, 
πραγματοποιούνται διοικητικοί έλεγχοι (οπτικοί και μη¬ 
χανογραφικοί) επί των αιτήσεων παροχής ενίσχυσης. 

2. Οι διοικητικοί έλεγχοι συμπληρώνονται από ένα σύ¬ 
στημα επιτόπιων ελέγχων προκειμένου να επαληθευθεί 
η επιλεξιμότητα για την ενίσχυση. 

Γ ια το σκοπό αυτόν, καθιερώνεται πρόγραμμα δειγ¬ 
ματοληψίας των γεωργικών εκμεταλλεύσεων από τον 
Ο.Π.Ε.Κ.Ε.Π.Ε. 

Ως μέσο πραγματοποίησης επιτόπιων ελέγχων στα 
αγροτεμάχια είναι δυνατόν να χρησιμοποιηθούν και τε¬ 
χνικές τηλεπισκόπισης. 

3. Δεδομένου ότι υπάρχει η πρόβλεψη της μεταβί¬ 
βασης της αρμοδιότητας για ορισμένα τμήματα της 
εργασίας που πρέπει να πραγματοποιηθεί με βάση το 
παρόν κεφάλαιο, σε Νομαρχιακές Αυτοδιοικήσεις, εξει- 
δικευμένους οργανισμούς ή εταιρείες, ο Ο.Π.Ε.Κ.Ε.Π.Ε. 
διατηρεί τον έλεγχο και την ευθύνη για την εργασία 
αυτή. 

Ενότητα I 

ΔιοικητικοίΈλεγχοι 
Αρθρο 9 

Διασταυρούμενοι έλεγχοι 

1. Οι διοικητικοί έλεγχοι που αναφέρονται στο άρ¬ 
θρο 8 της παρούσας, αφορούν οπτικούς-χειρόγραφους 
ελέγχους σε επίπεδο αίτησης και κεντρικούς μηχανο¬ 
γραφικούς ελέγχους σε επίπεδο Νομού & επικράτει¬ 
ας και στοχεύουν στον εντοπισμό των ενδεχόμενων 
παρατυπιών σε σχέση με τα δηλούμενα στοιχεία των 
ενιαίων αιτήσεων ενίσχυσης που υποβάλλονται από 
τους γεωργούς. Ιδιαιτέρως επιδιώκεται ο αυτόματος, 
κατά το δυνατόν, εντοπισμός παρατυπιών με τη χρήση 
μηχανογραφικών μέσων, συμπεριλαμβανομένων των 
διασταυρούμενων ελέγχων. 

2. 0 οπτικός-χειρόγραφος έλεγχος γίνεται στο σύνολο 
των ενιαίων αιτήσεων, από τον Ο.Π.Ε.Κ.Ε.Π.Ε., μετά την 
παραλαβή τους από τους αρμόδιους φορείς συμπλήρω¬ 
σης και υποβολής αυτών. Κατά τον έλεγχο ελέγχεται 
η πληρότητα και ορθότητα της συμπλήρωσης των αι- 
τήσεων-δηλώσεων και των συνημμένων παραστατικών 
στοιχείων και κυρίως εάν αυτά είναι υπογεγραμμένα 
και εάν έχουν εκδοθεί και υποβληθεί μέσα στις προ¬ 
θεσμίες. 

Στις περιπτώσεις προφανών λαθών που μπορούν να 
γίνουν διορθώσεις ή συμπληρώσεις καλείται ο παραγω¬ 
γός, προκειμένου να δώσει τις σχετικές πληροφορίες. 

Γενικά οι διορθώσεις και συμπληρώσεις θα πρέπει 
να είναι ευκρινείς, να γίνονται με μπλε στυλό επί της 
υπογεγραμμένης από το γεωργό αίτησης, να φαίνεται η 
ημερομηνία της συμπλήρωσης, καθώς και οι υπογραφές 
ελεγκτού και αιτούντος παραγωγού. Απαγορεύεται η 
χρήση διορθωτικού (όΐαποο). 

Διορθώσεις προφανών σφαλμάτων που διαπιστώνο¬ 
νται μετά την εξαγωγή του δείγματος επιτόπιων ελέγ¬ 
χων, γίνονται όπως προηγουμένως, επί προεκτυπωμένου 
εντύπου αίτησης, το οποίο ενσωματώνεται στο φυσικό 
φάκελο της ενιαίας αίτησης του γεωργού. 

3. Ο κεντρικός μηχανογραφικός έλεγχος πραγματο¬ 
ποιείται σε επίπεδο Νομού και επικράτειας, μετά την 
εισαγωγή των στοιχείων στη βάση δεδομένων και πε¬ 
ριλαμβάνει ελέγχους που μπορούν, κατά βάση, να χω¬ 
ριστούν σε τρεις κατηγορίες: 

-Έλεγχοι που αφορούν τα προσωπικά στοιχεία του 
γεωργού (π.χ. έλεγχος ΑΦΜ, λογαριασμού τραπέζης 
κ.λπ.). 

-Έλεγχοι που αφορούν το χαρτογραφικό υπόβαθρο 
και την ύπαρξη των αγροτεμαχίων, γίνεται σύγκριση 
με βάση αρχείο ενοτήτων (ο-ϋοίε) (διπλά αγροτεμά¬ 
χια, υπέρβαση έκτασης κ.λπ.), καθώς και έλεγχοι που 
αφορούν τα ζώα μέσω της μηχανογραφημένης βάσης 
δεδομένων για τα βοοειδή, ώστε να επαληθεύεται η 
επιλεξιμότητα για την ενίσχυση και να αποφεύγεται η 
αδικαιολόγητη πολλαπλή χορήγηση της ίδιας ενίσχυσης 
για το ίδιο ημερολογιακό έτος 

-Έλεγχοι που αφορούν διατάξεις κανονισμών (π.χ. 
εκτάσεις μικρότερες των 3 στρεμμάτων, ανά τύπο 
καλλιέργειας για τις οποίες έχουν υποβληθεί αιτήσεις 
ενίσχυσης στα πλαίσια των καθεστώτων του άρθρου 1 
παράγραφος Α., στοιχεία 2, 3, 4, 6 & 9 της παρούσας, 
ποινές από προηγούμενες εμπορικές περιόδους, κ.λπ.). 

Μετά τη διεξαγωγή των διοικητικών ελέγχων, εάν 
διαπιστωθεί ότι ένα αγροτεμάχιο δεν πληροί τα προ- 
βλεπόμενα στους κοινοτικούς κανονισμούς θεωρείται 
ως μη επιλέξιμο για ενίσχυση. 

Ενότητα II 
Επιτόπιοι έλεγχοι 
Αρθρο 10 

Ποσοστό επιτόπιων ελέγχων 

1.0 συνολικός αριθμός των επιτόπιων ελέγχων που δι¬ 
εξάγονται ετησίως στα πλαίσια επαλήθευσης των όρων 
επιλεξιμότητας, καλύπτει τουλάχιστον το 5% του συνό¬ 
λου των γεωργών που υποβάλλουν ενιαία αίτηση. 

2. Ειδικότερα για τα καθεστώτα: 

ί. Στρεμματικής ενίσχυσης για καρπούς με κέλυφος, 

μ. Ενίσχυσης για γεώμηλα αμυλοποιίας, 


μι. Ειδικής ενίσχυσης για το βαμβάκι και 

ιν. Ενίσχυσης στον τομέα σπόρων για σπορά, 

εξάγονται συμπληρωματικά δείγματα, προς έλεγχο 
τουλάχιστον του 5% του συνόλου των γεωργών που 
υποβάλλουν αίτηση ενίσχυσης, για καθένα από τα τρία 
πρώτα εξ αυτών και τουλάχιστον του 5% ανά είδος 
σπόρων προς σπορά για το οποίο ζητείται ενίσχυση, 
για το τέταρτο εξ αυτών. 

3. Ο συνολικός αριθμός των επιτόπιων ελέγχων που 
διεξάγονται ετησίως, όσον αφορά τις αιτήσεις ενίσχυ¬ 
σης για τις ειδικές καλλιεργητικές ενισχύσεις για το 
βαμβάκι, καλύπτει τουλάχιστον το 20% των εγκεκριμέ¬ 
νων διεπαγγελματικών οργανώσεων, σύμφωνα με το 
άρθρο 110δ του υπ’ αριθμ. 1782/2003 Κανονισμού (ΕΚ), 
των οποίων οι γεωργοί δηλώνουν ότι είναι μέλη στις 
ενιαίες αιτήσεις τους. 

4. Ο συνολικός αριθμός των επιτόπιων ελέγχων που 
διεξάγονται ετησίως, όσον αφορά τις αιτήσεις της κατ’ 
αποκοπήν στρεμματικής ενίσχυσης για τη διατήρηση 
των παραδοσιακών ελαιώνων στα μικρά νησιά του Αι¬ 
γαίου Πελάγους, καλύπτει τουλάχιστον το 3% των εν 
λόγω αιτήσεων. 

5. Ειδικότερα, όσον αφορά τους τομείς του καπνού 
των ζαχαρότευτλων και των αιγοπροβάτων, ο συνολι¬ 
κός αριθμός των επιτόπιων ελέγχων που διεξάγονται 
ετησίως καλύπτει τουλάχιστον: 

ί. το 5% του συνόλου των γεωργών που υποβάλλουν 
αίτηση ενίσχυσης για τον καπνό. 

Ιι. Το 5% του συνόλου των γεωργών που υποβάλλουν 
αίτηση ενίσχυσης για τους παραγωγούς ζαχαρότευτ¬ 
λων 

μι. το 5% του συνόλου των γεωργών που υποβάλλουν 
αίτηση ενίσχυσης στο πλαίσιο του τομέα ενίσχυσης 
για αιγοπρόβατα. 

6. Εάν το δείγμα ελέγχου που καταρτίζεται βάσει 
της παραγράφου 1 περιλαμβάνει ήδη αιτούντες για τις 
ενισχύσεις που αναφέρονται στα καθεστώτα των πα¬ 
ραγράφων 2, 4 και 5 της παρούσας, οι αιτούντες αυτοί 
μπορούν να προσμετρηθούν στα ποσοστά ελέγχου που 
ορίζονται σε αυτά. 

7. Το δείγμα είναι αυξημένο πέραν των ανωτέρω πο¬ 
σοστών, αν κατά την προηγούμενη περίοδο διαπιστώ¬ 
θηκαν σημαντικές αποκλίσεις στο Νομό. 

8. Εάν οι επιτόπιοι έλεγχοι αποκαλύψουν σημαντικές 
παρατυπίες στο πλαίσιο συγκεκριμένου καθεστώτος 
ενίσχυσης ή σε ένα Νομό, ο Ο.Π.Ε.Κ.Ε.Π.Ε. αυξάνει κα¬ 
ταλλήλως τον αριθμό των επιτόπιων ελέγχων κατά τη 
διάρκεια του έτους αυτού και αυξάνει καταλλήλως το 
ποσοστό των γεωργών που θα υποβληθούν σε επιτόπιο 
έλεγχο το επόμενο έτος. 

Άρθρο 11 

Επιλογή του δείγματος επιτόπιων ελέγχων 

1. Οι εκμεταλλεύσεις των γεωργών που υποβάλλονται 
σε επιτόπιους ελέγχους, επιλέγονται βάσει μιας ανάλυ¬ 
σης κινδύνου και βάσει ενός στοιχείου αντιπροσωπευτι- 
κότητας των αιτήσεων ενίσχυσης που υποβλήθηκαν. 

Για την εξασφάλιση της αντιπροσωπευτικότητας, επι¬ 
λέγεται τυχαία το 25 % του ελάχιστου αριθμού των 
κατόχων εκμετάλλευσης που θα υποβληθούν σε επι¬ 
τόπιους ελέγχους, όπως προβλέπεται στο άρθρο 10 
παράγραφοι 1, 2, 3, και 5 της παρούσας απόφασης και το 
υπόλοιπο 75% επιλέγεται βάσει ανάλυσης κινδύνου. 

Η ανάλυση κινδύνου γίνεται με τη χρήση κριτηρίων 
επικινδυνότητας ως παραμέτρων για τη στοχευμένη επι¬ 
λογή κατόχων εκμετάλλευσης, οι αιτήσεις των οποίων 
συγκεντρώνουν μια σειρά από στοιχεία που θεωρούνται 
κρίσιμα ως προς την αξιοπιστία τους και τα οποία αξι¬ 
ολογούνται και αναπροσαρμόζονται ετησίως ανάλογα 
με τα αποτελέσματα των ελέγχων. 

2. Για την ανάλυση κινδύνου λαμβάνονται υπόψη τα 
παρακάτω κριτήρια: 

ί. το ποσό της ενίσχυσης 

ν. ο αριθμός των αγροτεμαχίων και η έκταση ή ο 
αριθμός ζώων για τα οποία ζητείται ενίσχυση 

μι. οι μεταβολές σε σχέση με το προηγούμενο έτος 

ιν. οι διαπιστώσεις των ελέγχων που διενεργήθηκαν 
τα προηγούμενα έτη 

ν. οι περιπτώσεις μη συμμόρφωσης με τον υπ’ αριθμ. 
1760/2000 κανονισμό (ΕΚ) και τον υπ’ αριθμ. 21/2004 
κανονισμό (ΕΚ) 

νι. οι κάτοχοι εκμετάλλευσης οι οποίοι είτε μόλις 
υπερβαίνουν τα ανώτατα όρια ή τα όρια σχετικά με 
τη χορήγηση των ενισχύσεων είτε μόλις υπολείπονται 
αυτών 

νϋ. η συμμόρφωση των γεωργών που διαθέτουν ειδικά 
δικαιώματα, προερχόμενα από επιδοτήσεις βοείου ή /και 
αιγοπροβείου κρέατος, με την υποχρέωση διατήρησης του 
ελάχιστου αριθμού Μονάδων Μεγάλων Ζώων, σύμφωνα 
με το άρθρο 5 παράγραφος 2 της υπ’ αριθμ. 277626/26.5.6 
(ΦΕΚ 761/Β727.6.2006) κοινής υπουργικής απόφασης. 

νϋί. η ποσότητα γεωμήλων που προορίζεται για την 
παρασκευή αμύλου γεωμήλων σε σχέση με την έκτα¬ 
ση που έχει δηλωθεί στην καλλιεργητική σύμβαση που 
αναφέρεται στο άρθρο 13 παράγραφος 7 του υπ’ αριθμ. 
796/2004 κανονισμού (ΕΚ). 

ιχ. στην περίπτωση αίτησης ενίσχυσης για σπόρους 
προς σπορά, η οποία προβλέπεται στο άρθρο 99 του 
υπ’ αριθμ. 1782/03 Κανονισμού (ΕΚ), η ποσότητα των 
πιστοποιημένων σπόρων σε σχέση με τη δηλωθείσα 
έκταση. 

χ. άλλοι παράγοντες που καθορίζονται από την αρμό¬ 
δια αρχή και αναφέρονται αναλυτικά σε σχετικό έγγρα¬ 
φο εργασίας με την παραμετροποίησή τους. 

3.0 Ο.Π.Ε.Κ.Ε.Π.Ε. τηρεί αρχείο με τα κριτήρια επιλογής 
κάθε γεωργού για επιτόπιο έλεγχο. Οι επιθεωρητές που 
πραγματοποιούν τον επιτόπιο έλεγχο ενημερώνονται 
σχετικά πριν από την έναρξη του επιτόπιου ελέγχου. 

4. Σε ειδικές περιπτώσεις (π.χ. καταγγελίες, παρατυπί¬ 
ες, ιδιαίτερες περιπτώσεις καλλιεργειών όπως μεγάλη 
πρωιμότητα κ.λπ.) που επιβάλλεται η διεξαγωγή επιτό¬ 
πιων ελέγχων, η Διεύθυνση Αγροτικής Ανάπτυξης ή ο 
Ο.Π.Ε.Κ.Ε.Π.Ε. μπορεί να προβαίνει σε επιπλέον επιτόπι¬ 
ους ελέγχους ανεξάρτητα αν οι εν λόγω περιπτώσεις 
περιέχονται ή όχι στο μηχανογραφικό δείγμα. Οι έλεγ¬ 
χοι αυτοί γίνονται πέραν των ελέγχων του δείγματος. 

Σε όλες τις περιπτώσεις αυτές που γίνονται επιτόπιοι 
έλεγχοι σε εκμεταλλεύσεις γεωργών, πέραν αυτών που 
περιλαμβάνονται στο μηχανογραφικό δείγμα, η αρμόδια 
υπηρεσία πρέπει να συντάσσει λεπτομερές πρακτικό 
στο οποίο αναφέρονται: 

- η ημερομηνία που έγινε η επιλογή 

- ο τρόπος επιλογής των φακέλων (άρθρο 26 παρά¬ 
γραφος 4 του καν. (ΕΚ) αριθ. 796/2004) 

- οι λόγοι για τους οποίους έγινε η επιλογή των συ¬ 
γκεκριμένων φακέλων (αναφορά κατά φάκελο) 


- τα ονόματα και η διοικητική θέση των υπαλλήλων 
που έκαναν την επιλογή και 

- οποιαδήποτε άλλα συμπληρωματικά στοιχεία που 
η υπηρεσία έχει στη διάθεσή της και κρίνει ότι είναι 
σημαντικά. 

Το πρακτικό πρέπει, απαραιτήτως, να είναι υπογεγραμ¬ 
μένο από τους παραπάνω υπαλλήλους και στη συνέχεια 
καταχωρίζεται στην Κεντρική Βάση Δεδομένων (Κ.Β.Δ.) 
του Ο.Π.Ε.Κ.Ε.Π.Ε., προκειμένου να προεκτυπωθούν τα 
έντυπα επιτόπιου και διοικητικού ελέγχου. 

Αρθρο 12 
Χρόνος ελέγχου 

1. Οι επιτόπιοι έλεγχοι πραγματοποιούνται από τις 
Διευθύνσεις Αγροτικής Ανάπτυξης στο χρονικό διά¬ 
στημα που οι καλλιέργειες βρίσκονται στον αγρό και 
πάντως στα χρονικά όρια που ορίζονται κάθε φορά στις 
εγκυκλίους του Ο.Π.Ε.Κ.Ε.Π.Ε. Σε περίπτωση προφανούς 
αδυναμίας ολοκλήρωσης των επιτόπιων ελέγχων εντός 
της καθορισθείσας προθεσμίας, θα αναλαμβάνεται πρω¬ 
τοβουλία από τον Ο.Π.Ε.Κ.Ε.Π.Ε. για την άμεση ολοκλή¬ 
ρωση του υπολειπόμενου έργου 

Εφόσον προβλέπεται ότι οι επιτόπιοι έλεγχοι είναι 
δυνατόν να επεκταθούν και μετά τη συγκομιδή πρέπει 
η Διεύθυνση Αγροτικής Ανάπτυξης να ενημερώνει τους 
παραγωγούς να μην καταστρέφουν τα υπολείμματα των 
ετήσιων καλλιεργειών και να αφήνουν «μάρτυρες» μέχρι 
να ολοκληρωθούν οι έλεγχοι, ώστε να είναι ευκολότερη 
η διαπίστωση της χρήσης των αγροτεμαχίων 

Γ ια τον ίδιο λόγο, οι γεωργοί πρέπει να ενημερώνονται 
να αφήνουν «μάρτυρες» και στις περιπτώσεις καλλιέρ¬ 
γειας κηπευτικών βραχείας διάρκειας, ως δευτερεύ- 
ουσας (συμπληρωματικής) καλλιέργειας σε επιλέξιμες 
εκτάσεις, σύμφωνα με το άρθρο 9 παράγραφος 4 της 
υπ’ αριθμ. 277626/26.5.2006 (Φ.Ε.Κ. 761/Β727.6.2006) κοι¬ 
νής υπουργικής απόφασης. 

2. Οι επιτόπιοι έλεγχοι βάσει της παρούσας απόφασης, 
οι επιτόπιοι έλεγχοι της πολλαπλής συμμόρφωσης που 
προβλέπονται στο άρθρο 3 παράγραφος Β. στοιχείο 1 
σημείο στ της υπ’ αριθμ. 324032/24.12.2004 (ΦΕΚ 1921/ 
Β724.12.2004) κοινής υπουργικής απόφασης και οι λοιποί 
έλεγχοι που προβλέπονται από τους κοινοτικούς κανόνες 
πραγματοποιούνται, εάν είναι δυνατόν, ταυτόχρονα. 

Αρθρο 13 

Διενέργεια των επιτόπιων ελέγχων 

1. Ο Ο.Π.Ε.Κ.Ε.Π.Ε. εξάγει το δείγμα ελέγχου επιλε- 
ξιμότητας και κοινοποιεί τους σχετικούς καταλόγους 
μαζί με τα έντυπα διοικητικού και επιτόπιου ελέγχου 
- με προεκτυπωμένα τα δηλωθέντα στοιχεία της εκμε¬ 
τάλλευσης του γεωργού - στις Διευθύνσεις Αγροτικής 
Ανάπτυξης. 

2. Ο οικείος Νομάρχης εκδίδει σχετική απόφαση με 
την οποία ορίζει διμελείς, τουλάχιστον, επιτροπές ελε¬ 
γκτών, που θα προβούν στους επιτόπιους ελέγχους των 
εκμεταλλεύσεων. Σε κάθε επιτροπή συμμετέχει ένας 
γεωπόνος Π.Ε. ή τεχνολόγος γεωπόνος Τ.Ε, υποχρεω¬ 
τικά και ένας τοπογράφος. Στην περίπτωση που δεν 
επαρκούν οι τοπογράφοι είναι δυνατόν το δεύτερο μέ¬ 
λος των επιτροπών να καλύπτεται από άλλο γεωπόνο 
ή άλλο υπάλληλο της Διεύθυνσης Αγροτικής Ανάπτυξης 
με εμπειρία στη διεξαγωγή ελέγχων. 

3. Οι επιτόπιοι έλεγχοι πραγματοποιούνται αιφνιδι¬ 
αστικά. Εντούτοις, είναι δυνατόν να υπάρξει προειδο¬ 
ποίηση του κατόχου της εκμετάλλευσης, περιορισμένη 
στο απολύτως αναγκαίο χρονικό διάστημα, υπό τον 
όρο ότι δεν τίθεται σε κίνδυνο ο σκοπός του ελέγχου. 
Η προειδοποίηση αυτή μπορεί να γίνει, κατ’ ανώτατο 
όριο, 48 ώρες πριν από την προβλεπόμενη ημερομηνία 
ελέγχου - με εξαίρεση δεόντως αιτιολογημένες περι¬ 
πτώσεις - προκειμένου ο ίδιος ή νόμιμος αντιπρόσωπός 
του να παρίσταται κατά τον έλεγχο. 

4. Κατά την επίσκεψή της στην εκμετάλλευση, η αρ¬ 
μόδια επιτροπή ελέγχει όλες τις υποχρεώσεις του πα¬ 
ραγωγού που είναι δυνατόν να ελεγχθούν. 

Κατά την έναρξη του ελέγχου στην εκμετάλλευση, η 
επιτροπή ενημερώνει τον κάτοχο σχετικά με τον τρόπο 
διεξαγωγής του ελέγχου ώστε αυτός να είναι σε θέση 
να τον παρακολουθήσει και να διαπιστώσει ότι διενερ- 
γείται σύμφωνα με τους ισχύοντες κανόνες. 

Άρθρο 14 

Έλεγχος και προσδιορισμός των επιλέξιμων εκτάσεων 
και καλλιεργειών 

1. Οι επιτόπιοι έλεγχοι καλύπτουν όλα τα αγροτεμά¬ 
χια, για τα οποία ζητείται ενίσχυση στο πλαίσιο του 
καθεστώτος ενιαίας ενίσχυσης καθώς και στα λοιπά 
καθεστώτα που περιλαμβάνονται στην ενιαία αίτηση, 
εκτός από εκείνα που καλύπτονται από αίτηση ενίσχυ¬ 
σης για σπόρους προς σπορά σύμφωνα με το άρθρο 
99 του υπ’ αριθμ. 1782/2003 Κανονισμού (ΕΚ). 

Ωστόσο, η πραγματική επιθεώρηση των αγρών στο 
πλαίσιο των επιτόπιων ελέγχων μπορεί να περιορίζεται 
στα μισά αγροτεμάχια για τα οποία έχει υποβληθεί 
αίτηση εφόσον από τον έλεγχο δε διαπιστωθούν απο- 
κλείσεις. 

Στην περίπτωση αυτή ο έλεγχος πρέπει να αρχίζει 
από τα αγροτεμάχια με την μεγαλύτερη επικινδυνότητα 
(αγροτεμάχια σε παύση καλλιέργειας, μεγάλα αγρο¬ 
τεμάχια, καλλιέργειες με αυξημένα ποσά επιδότησης, 
αγροτεμάχια με βαμβάκι, ρύζι, σκληρό σιτάρι κ.λπ.). 

2. Για τον προσδιορισμό των επιλέξιμων εκτάσεων 
και καλλιεργειών, λαμβάνονται υπόψη και ελέγχονται 
τα εξής: 

- Η συνολική έκταση ενός αγροτεμαχίου μπορεί να 
λαμβάνεται υπόψη, υπό τον όρο ότι χρησιμοποιείται 
πλήρως, σύμφωνα με τους συνήθεις κανόνες. 

Στις άλλες περιπτώσεις, λαμβάνεται υπόψη η πραγ¬ 
ματικά χρησιμοποιούμενη έκταση. 

Εξαίρεση αποτελεί η συμμετοχή του σε προγράμ¬ 
ματα αγροτικής ανάπτυξης και ειδικότερα σε αγροπε- 
ριβαλλοντικά προγράμματα, στα πλαίσια των οποίων 
ο δικαιούχος αναλαμβάνει την υποχρέωση να αφήσει 
ακαλλιέργητο περιθώριο τουλάχιστον 3% περιμετρικά 
του αγροτεμαχίου. Στις περιπτώσεις αυτές εξακολου¬ 
θεί ως επιλέξιμη να λαμβάνεται η πραγματικά χρησι¬ 
μοποιούμενη έκταση, η ενεργοποίηση των δικαιωμά¬ 
των όμως πραγματοποιείται με τη συνολική έκταση 
συμπεριλαμβανομένου δηλαδή και του ακαλλιέργητου 
περιθωρίου. 

-Όσον αφορά περιοχές όπου ορισμένα στοιχεία, όπως 
φράκτες, τάφροι και τοιχία, εντάσσονται κατά παρά¬ 
δοση σε ορθές πρακτικές καλλιέργειας ή γεωργικής 
εκμετάλλευσης, η αντίστοιχη επιφάνεια αποτελεί τμήμα 


της πλήρως χρησιμοποιούμενης έκτασης, υπό τον όρο 
ότι δεν υπερβαίνει τα 2 μέτρα (πλάτος). 

- Επιπλέον του προηγούμενου εδαφίου, στην περίπτω¬ 
ση των αγροτεμαχίων που δηλώνονται για τους σκο¬ 
πούς των καθεστώτων ενιαίας ενίσχυσης, οποιοδήποτε 
στοιχείο αναφέρεται στις πράξεις που απαριθμούνται 
στο παράρτημα III του υπ’ αριθμ. 1782/2003 Κανονισμού 
(ΕΚ) ή συνιστά ενδεχομένως μέρος της καλής γεωργικής 
και περιβαλλοντικής κατάστασης που αναφέρεται στο 
άρθρο 5 και στο παράρτημα IV του ίδιου κανονισμού, 
αποτελεί τμήμα της συνολικής έκτασης ενός αγροτε¬ 
μαχίου. 

- Η μετρηθείσα έκταση δεν περιλαμβάνει εκτάσεις μη 
επιλέξιμες, όπως αυτές έχουν περιγράφει στο άρθρο 
5 της παρούσας. 

- Ως μία καλλιέργεια θεωρείται και η περίπτωση κατά 
την οποία καλλιεργούνται πρωτεϊνούχα φυτά σε ανά¬ 
μειξη με σιτηρά, εφόσον αποδεικνύεται επαρκώς ότι 
τα πρωτεϊνούχα φυτά επικρατούν στο μείγμα. Στην 
περίπτωση αυτή καταβάλλεται η πριμοδότηση για τις 
πρωτεϊνούχες καλλιέργειες, υπό την προϋπόθεση ότι 
η συγκομιδή θα γίνει μετά το στάδιο της γαλακτικής 
ωρίμανσης. 

- Στις εκτάσεις που αφορούν μόνιμους βοσκότοπους 
στη συνολική επιφάνεια περιλαμβάνονται οι θάμνοι και 
γενικότερα η έκταση που χρησιμοποιείται ως ζωοτροφή. 
Εξαιρούνται από την έκταση τα βραχώδη εδάφη, οι επι¬ 
φάνειες με απότομες κλίσεις στις οποίες δεν μπορούν 
να έχουν πρόσβαση τα εκτρεφόμενα βοοειδή και οι 
λίμνες ή τα έλη που πιθανόν να υπάρχουν. Οι δασω¬ 
μένες εκτάσεις δεν μπορούν να θεωρηθούν εκτάσεις 
ζωοτροφών. 

- Κατά τους επιτόπιους ελέγχους, εκτός από την έκτα¬ 
ση, διαπιστώνεται και η δηλωθείσα φυτική κάλυψη. 

- Οι καλλιεργημένες εκτάσεις πρέπει να βρίσκονται 
σε περιοχές που είναι κατάλληλες για φυτά αροτραίων 
καλλιεργειών από κλιματολογική και γεωργική άποψη. 

- Για να είναι επιλέξιμη μια δηλούμενη έκταση αρο¬ 
τραίων καλλιεργειών θα πρέπει η σπορά να έχει ολο¬ 
κληρωθεί το αργότερο μέχρι τις 31 Μαίου. 

- Μια επιφάνεια αροτραίων καλλιεργειών θεωρείται 
επιλέξιμη όταν είναι πλήρως σπαρμένη, σύμφωνα με 
τους κανόνες που είναι αναγνωρισμένοι τοπικά και 
συντηρείται τουλάχιστον μέχρι την αρχή του σταδίου 
ανθοφορίας υπό κανονικές συνθήκες ανάπτυξης ή μέχρι 
τις 30 Ιουνίου για ορισμένες καλλιέργειες. 

- Ιδιαίτερη προσοχή θα πρέπει να δίδεται κατά τον 
έλεγχο εκτάσεων σε αγρανάπαυση και σε ότι αφορά 
στο σεβασμό των προβλεπόμενων μέτρων για την προ¬ 
στασία του περιβάλλοντος. 

- Για να είναι επιλέξιμη μια δηλούμενη έκταση ελαι- 
οτεμαχίου πρέπει τα ελαιόδενδρα να είναι φυτεμένα 
προ της 1ης Μάίου 1998, ή με νέα ελαιόδενδρα που 
αντικαθιστούν άλλα υφιστάμενα ή ελαιόδενδρα που 
εμπίπτουν σε εγκεκριμένα προγράμματα φύτευσης και 
έχουν καταχωρηθεί σε σύστημα γεωγραφικών πληρο¬ 
φοριών. 

- Ο καθορισμός της έκτασης των αγροτεμαχίων πραγ¬ 
ματοποιείται σύμφωνα με τις οδηγίες και εγκυκλίους 
της Διεύθυνσης Τοπογραφικής του Υπ.Α.Α.Τ., σχετικά με 
τον τρόπο μέτρησης, τις χρησιμοποιούμενες μεθόδους 
και την ανοχή μέτρησης αυτών. 

Αρθρο 15 

Έλεγχος κτηνοτροφικών εκμεταλλεύσεων 

1. Οι έλεγχοι των κτηνοτροφικών εκμεταλλεύσεων διε- 
νεργούνται υποχρεωτικά στις σταυλικές εγκαταστάσεις 
όπου δήλωσε ο ελεγχόμενος ότι θα διατηρεί τα ζώα 
του. 

Ο ελεγχόμενος υποχρεούται να συγκεντρώσει το σύνολο 
των αιγοπροβάτων, βοοειδών, χοίρων ελεύθερος βοσκής 
και ιπποειδών που διατηρεί στις δηλωθείσες σταυλικές 
εγκαταστάσεις. Δεν επιτρέπεται η καταμέτρηση ζώων 
εκτός των δηλωθεισών σταυλικών εγκαταστάσεων. 

Ο ελεγχόμενος υποχρεούται να ακινητοποιεί τα ζώα 
του, προκειμένου να ελεγχθούν ως προς το φύλο και 
την ηλικία τους και τον κωδικό του ενωτίου τους. 

Σε περίπτωση που κάποια ζώα έχουν μετακινηθεί 
σε σταυλική εγκατάσταση άλλη από τις δηλωθείσες 
στην αίτηση ενιαίας ενίσχυσης και τις τροποποιητι- 
κές της δηλώσεις, ή δεν ανευρίσκονται στη σταυλική 
εγκατάσταση όπου είχε δηλωθεί ότι θα μετακινηθούν 
την περίοδο του ελέγχου, τα ζώα αυτά δε θεωρούνται 
επιλέξιμα. Εφ’ όσον συντρέχει κίνδυνος επανακαταμέ- 
τρησης των ίδιων ζώων κατά τη διάρκεια ελέγχου της 
ίδιας ή άλλης εκμετάλλευσης οι ελεγκτές προβαίνουν 
σε σήμανση των ζώων με ανεξίτηλη χρωστική, η οποία 
δε δημιουργεί προβλήματα στα ζώα. 

2. Κατά τον έλεγχο, ο ελεγχόμενος παραδίδει στους 
ελεγκτές τα μητρώα κτηνοτροφικής εκμετάλλευσης που 
διαθέτει, μαζί με όλα τα τηρούμενα παραστατικά που 
τεκμηριώνουν τις μεταβολές του ζωικού κεφαλαίου. 

Ειδικότερα, ο ελεγχόμενος υποχρεούται να ενημερώ¬ 
σει τους ελεγκτές αν διατηρεί στην εκμετάλλευσή του 
ζώα με κωδικό ενωτίου διαφορετικό από τον κωδικό της 
εκμετάλλευσης. Για να καταμετρηθούν ως επιλέξιμα τα 
εν λόγω ζώα θα πρέπει να έχει ενημερωθεί σχετικά το 
μητρώο της εκμετάλλευσης και εφ’ όσον πρόκειται για 
βοοειδή, η Κτηνιατρική Βάση Δεδομένων (Κ.Β.Δ.), καθώς 
και να τηρούνται τα απαιτούμενα παραστατικά, όπως 
ιδιωτικά συμφωνητικά ή τιμολόγια πώλησης, άδειες δι¬ 
ακίνησης, κτηνιατρικές βεβαιώσεις απωλειών κ.α. 

Σε περίπτωση που δεν προσκομιστούν μητρώα εκμε¬ 
τάλλευσης για βοοειδή ή αιγοπρόβατα, ή τα μητρώα που 
προσκομίζονται είναι κενά ή μη ισχύοντα, δεν καταμετρείται 
ως επιλέξιμο κανένα από τα βοοειδή ή αιγοπρόβατα αντί¬ 
στοιχα, που διατηρούνται στην εκμετάλλευση. Οι ελεγκτές 
δύνανται να λαμβάνουν φωτοαντίγραφο του μητρώου της 
εκμετάλλευσης κατά την ημέρα του επιτόπιου ελέγχου. 

3. Προκειμένου να καταμετρηθούν ως επιλέξιμα πρό¬ 
βατα και αίγες άνω του έτους, θα πρέπει να έχουν 
σημανθεί με ενώτια και να είναι καταγεγραμμένα σε 
μητρώα, όπως αυτά προβλέπονται στην υπ’ αριθμ. 
263493/27.7.2004 κοινή υπουργική απόφαση. 

Οι ελεγκτές προβαίνουν σε δειγματοληπτική κατα¬ 
γραφή στο πρακτικό επιτόπιου ελέγχου, των κωδικών 
ενωτίων τουλάχιστον του 20% των αιγοπροβάτων που 
καταμετρώνται ως επιλέξιμα. 

4. Προκειμένου να καταμετρηθεί ως επιλέξιμο ένα βο¬ 
οειδές θα πρέπει να έχει σημανθεί με εγκεκριμένα ενώ¬ 
τια, να έχει καταγραφεί ορθά στο χειρόγραφο μητρώο 
της εκμετάλλευσης, να συνοδεύεται από θεωρημένο 
διαβατήριο και να έχει καταχωρηθεί στην Κ.Β.Δ. Κατά 
τη διάρκεια του ελέγχου οι ελεγκτές φέρουν μαζί τους 
πρόσφατη εκτύπωση των δεδομένων της Κ.Β.Δ. για την 


υπό έλεγχο εκμετάλλευση, την οποία υποχρεούνται να 
τους χορηγούν οι Δ/νσεις Κτηνιατρικής ή Αγροτικής 
Ανάπτυξης των Ν.Α. 

Τα καταμετρηθέντα ως επιλέξιμα βοοειδή κατανέ- 
μονται σε κατηγορίες με βάση την ηλικία που έχουν 
την ημέρα του επιτόπιου ελέγχου, (2-6, 6-24 και άνω 
των 24 μηνών), λαμβανομένης υπ’ όψιν της ημερομηνίας 
γέννησης που αναγράφεται στην Κ.Β.Δ. 

Εκτός από τα επιλέξιμα, καταγράφονται στο πρακτικό 
ελέγχου και τα βοοειδή άνω των δύο μηνών που δεν φέρουν 
ενώτια, δεν έχουν καταγραφεί στο μητρώο της εκμετάλ¬ 
λευσης ή την Κ.Β.Δ. και δεν συνοδεύονται από διαβατήρια, 
προκειμένου να ενημερωθούν οι αρμόδιες κτηνιατρικές 
αρχές και να επιβληθούν οι σχετικές κυρώσεις. 

5. Ως επιλέξιμα ζώα για την κάλυψη της ελάχιστης 
πυκνότητας βόσκησης εκτάσεων βοσκοτόπων που ενερ¬ 
γοποιούν δικαιώματα ενιαίας ενίσχυσης, θεωρούνται οι 
χοιρομητέρες και οι παχυνόμενοι χοίροι που έχουν βά¬ 
ρος άνω των 40 κιλών εν ζωή, εφ’ όσον είναι ελευθέρας 
βοσκής, καθώς και οι ίπποι άνω των έξι (6) μηνών, μαζί 
με τους οποίους καταμετρούνται οι όνοι και οι ημίονοι 
αντίστοιχης ηλικίας. 

6. Στην περίπτωση ενεργοποίησης ειδικών δικαιω¬ 
μάτων, ως επιλέξιμα ζώα θεωρούνται τα βοοειδή άνω 
των δύο (2) μηνών και τα θηλυκά αιγοπρόβατα άνω του 
έτους ή που έχουν γεννήσει, τα οποία αναγνωρίζονται 
μέσα από τα συστήματα καταγραφής και αναγνώρισης 
ζώων και περιλαμβάνονται στο μητρώο της εκμετάλ¬ 
λευσης. Απαραίτητη προϋπόθεση είναι η διατήρηση των 
ελάχιστων Μ.Μ.Ζ. που αναφέρονται στους τίτλους των 
οριστικών δικαιωμάτων του γεωργού, καθ’ όλη τη διάρ¬ 
κεια της εξάμηνης περιόδου διατήρησης. 

7. Είναι δυνατή η διεξαγωγή επιτόπιου ελέγχου εκτός 
της περιόδου υποχρεωτικής διατήρησης των ζώων, κα¬ 
τόπιν ειδοποίησης του ελεγχόμενου μέσω συστημένης 
επιστολής. Στην περίπτωση αυτή ο ελεγχόμενος καλείται 
υποχρεωτικά, να προσκομίσει εκτός από φωτοαντίγρα¬ 
φο του ενημερωμένου μητρώου της εκμετάλλευσης και 
φωτοαντίγραφα των παραστατικών που δικαιολογούν τις 
εγγραφές του μητρώου και αφορούν τις μεταβολές που 
έλαβαν χώρα μετά την λήξη της περιόδου υποχρεωτικής 
διατήρησης, όπως τιμολόγια ή ιδιωτικά συμφωνητικά πώ¬ 
λησης, άδειες μετακίνησης, βεβαιώσεις σφαγής ή βεβαιώ¬ 
σεις απωλειών από Αγροτικά Κτηνιατρεία και βεβαιώσεις 
φυσικών απωλειών. Τα εν λόγω φωτοαντίγραφα παρα- 
λαμβάνονται από τους ελεγκτές. Εφ’ όσον πρόκειται για 
βοοειδή, οι μεταβολές θα πρέπει να έχουν καταχωρηθεί 
και στην Κ.Β.Δ. προκειμένου να ληφθούν υπ’ όψιν. 

Στα επιλέξιμα ζώα που καταμετρήθηκαν στην εκμε¬ 
τάλλευση κατά την ημέρα του ελέγχου, προστίθενται 
και τα ζώα που με βάση το μητρώο, τα παραστατικά, τις 
κτηνιατρικές βεβαιώσεις και την Κ.Β.Δ., αποδεικνύεται 
ότι εξήλθαν νόμιμα της εκμετάλλευσης ή πέθαναν, μετά 
από τη λήξη της περιόδου υποχρεωτικής διατήρησης, 
λαμβανομένης υπ’ όψιν της ηλικίας που είχαν κατά την 
τελευταία μέρα της περιόδου. 

Άρθρο 16 

Πρακτικό επιτόπιου ελέγχου εκμετάλλευσης 

1. Για κάθε αίτηση που αποτελεί αντικείμενο επιτόπιου 
ελέγχου, συντάσσεται υποχρεωτικά πρακτικό ελέγχου, 
το οποίο καθιστά δυνατή την επισκόπηση των λεπτο¬ 
μερειών των ελέγχων που διενεργούνται. 

2. Το πρακτικό επιτόπιου ελέγχου προεκτυπώνεται 
από τον Ο.Π.Ε.Κ.Ε.Π.Ε. υπό μορφή εντύπου με ειδική 
γραμμογράφηση, στο οποίο περιλαμβάνονται όλα, τα 
απαραίτητα προς έλεγχο, στοιχεία της αίτησης καθώς 
και ειδικά πεδία στα οποία καταχωρούνταί: 

- τα πρόσωπα που παρίσταντο κατά τον έλεγχο 

- η ακριβής ημερομηνία ελέγχου κάθε αγροτεμαχί¬ 
ου 

- προσωπικά στοιχεία του παραγωγού 

- η ημερομηνία ειδοποίησης του παραγωγού - εάν η 
επιθεώρηση έγινε κατόπιν προειδοποίησής του - και 
εάν ναι, το διάστημα που μεσολάβησε από την προει¬ 
δοποίηση και 

- η σύμφωνη ή όχι γνώμη του παραγωγού για το 
αποτέλεσμα των μετρήσεων 

- καθώς και οι μετρήσεις και τα λοιπά αποτελέσματα 
του επιτόπιου ελέγχου. 

3. Το πρακτικό συμπληρώνεται σε τρία αντίγραφα 
και υπογράφεται από τα μέλη της επιτροπής ελέγχου, 
τον παριστάμενο, ενδεχομένως, οριοδείκτη, και τον πα¬ 
ραγωγό ή το νόμιμο εκπρόσωπό του, ο οποίος πρέπει 
να δηλώσει τη σύμφωνη ή όχι γνώμη του και εφόσον 
επιθυμεί να προσθέσει τις παρατηρήσεις του, αμέσως 
μετά την λήξη του ελέγχου. Οι ελεγκτές επισυνάπτουν 
στο πρακτικό, τα σκαριφήματα - πρόχειρα σχέδια - των 
αγροτεμαχίων που μετρήθηκαν καθώς και τους υπολο¬ 
γισμούς της έκτασης. 

Στην περίπτωση που έχουν διαπιστωθεί παρατυπίες, 
χορηγείται υποχρεωτικά αντίγραφο πρακτικού ελέγχου 
στον κάτοχο της εκμετάλλευσης. 

4. Μετά την ολοκλήρωση των ελέγχων και τη συμπλή¬ 
ρωση των σχετικών πρακτικών, αυτά διαβιβάζονται στον 
Ο.Π.Ε.Κ.Ε.Π.Ε. όπου τα αποτελέσματα καταχωρούνταί 
από τον Ο.Π.Ε.Κ.Ε.Π.Ε. στα τοπικά ηλεκτρονικά συστή¬ 
ματα καταχώρησης, μέσω ειδικού λογισμικού και δια¬ 
βιβάζονται μέσω \Λ/θό στην Κεντρική Βάση Δεδομένων 
του Ο.Π.Ε.Κ.Ε.Π.Ε.. 

Η έκταση που καταχωρείται μετρείται σε εκτάρια (Μ 
με ακρίβεια δύο δεκαδικών. 

Αρθρο 17 
Τηλεπισκόπιση 

1. Οι περιοχές που ελέγχονται με τηλεπισκόπιση επι¬ 
λέγονται βάσει ανάλυσης κινδύνου ή τυχαία. 

2. Κατά τη διενέργεια των ελέγχων με τηλεπισκόπιση, 
η αρμόδια αρχή προβαίνει σε φωτογραφική ερμηνεία 
δορυφορικών εικόνων ή αεροφωτογραφιών με σκοπό 
την αναγνώριση της φυτικής κάλυψης και τη μέτρηση 
της έκτασης όλων των αγροτεμαχίων στα οποία θα 
πραγματοποιηθεί έλεγχος. 

3. Στις περιπτώσεις, για τις οποίες η φωτογραφική 
ερμηνεία δεν επιτρέπει να εξακριβωθεί η ακρίβεια της 
δήλωσης, κατά τρόπο ικανοποιητικό, διεξάγεται επιτό¬ 
πιος έλεγχος από την αρμόδια αρχή. 

Οι έλεγχοι αυτοί αναφέρονται ως Κλασσικοί επιτόπι¬ 
οι έλεγχοι μετά από Τηλεπισκόπιση (ΚμΤ) και συντάσ- 
σονται γί αυτούς πρακτικά επιτόπιου ελέγχου, τα δε 
αποτελέσματά τους καταχωρούνταί όπως στους κλασ¬ 
σικούς επιτόπιους ελέγχους. 

Λεπτομερείς οδηγίες δίνονται από τη Διεύθυνση Το- 
πογραφικής. 


ΤΜΗΜΑ Γ 

ΕΛΕΓΧΟΙ ΜΕ ΑΝΤΙΚΕΙΜΕΝΟ ΤΗΝ ΠΟΛΛΑΠΛΗ ΣΥΜ¬ 
ΜΟΡΦΩΣΗ 

Αρθρο 18 

Διοικητικοί έλεγχοι πολλαπλής συμμόρφωσης 

1. Οι διοικητικοί έλεγχοι της πολλαπλής συμμόρφω¬ 
σης αφορούν οπτικούς ή μηχανογραφικούς ελέγχους 
διασταύρωσης των στοιχείων των αιτήσεων που περι¬ 
λαμβάνονται στο δείγμα επιτόπιων ελέγχων, με απο¬ 
τελέσματα ελέγχων που ενδεχομένως έχουν ήδη διε- 
ξαχθεί σε ό,τι αφορά τις προς έλεγχο απαιτήσεις και 
πρότυπα και διενεργούνται σύμφωνα με τη διαδικασία 
των αντίστοιχων ελέγχων επιλεξιμότητας. 

2. Κατά τη διεξαγωγή του διοικητικού ελέγχου του φα¬ 
κέλου του γεωργού, ο ελεγκτής θα πρέπει να αναζητά 
οποιοδήποτε έγγραφο ή παραστατικό κρίνει απαραί¬ 
τητο, σε ότι αφορά την αγορά και χρήση λιπασμάτων 
και φυτοπροστατευτικών προϊόντων και να ελέγχει το 
ημερολόγιο σχετικών εργασιών. 

3. Εφόσον ο παραγωγός χρησιμοποιεί ιλύ από επεξερ¬ 
γασμένα απόβλητα ελέγχεται η ύπαρξη της σχετικής 
άδειας από τη Ν.Α. και η τήρηση των όρων που περι¬ 
λαμβάνονται σε αυτή. 

4. Όσον αφορά τους ελέγχους για τη σήμανση και 
καταγραφή των ζώων, διεξάγεται έλεγχος στην αρμόδια 
κτηνιατρική αρχή σχετικά με την υποβολή δήλωσης 
έναρξης εκμετάλλευσης, την έκδοση μητρώου και τη 
γνωστοποίηση μεταβολών, την παραγγελία ενωτίων, τη 
συμμόρφωση με τις διατάξεις για τη μετακίνηση των 
ζώων, την τήρηση μητρώου φαρμακευτικής αγωγής και 
την κοινοποίηση των ασθενειών. 

Αρθρο 19 

Επιτόπιοι έλεγχοι πολλαπλής συμμόρφωσης 

Κατά τον έλεγχο, ελέγχονται οι απαιτήσεις και τα 
πρότυπα των διαφόρων τομέων και διαπιστώνονται οι 
τυχόν παραβάσεις όσον αφορά: 

- στην διάβρωση του εδάφους (εδαφοκάλυψη, ανα¬ 
βαθμίδες κ,λπ.) 

- στον εμπλουτισμό με οργανική ύλη του εδάφους 
(αμειψισπορά, διαχείριση υπολειμμάτων φυτών) 

- στην διατήρηση της δομής του εδάφους (χρήση 
γεωργικών μηχανημάτων) 

- στο ελάχιστο επίπεδο συντήρησης (ανανέωση ζωι¬ 
κού πληθυσμού, προστασία των μόνιμων βοσκοτόπων, 
διατήρηση χαρακτηριστικών τοπίου, αποφυγή επέκτα¬ 
σης ανεπιθύμητης βλάστησης) 

- στη διατήρηση του περιβάλλοντος (διατήρηση των 
άγριων πτηνών, προστασία υπόγειων υδάτων, χρήση 
λιματολάσπης, νιτρορύπανση, φυσικοί οικότοποι-άγρια 
πανίδα) 

- στην αναγνώριση και καταγραφή των ζώων (χοίρων, 
βοοειδών, αιγοπροβάτων) 

- στη δημόσια υγεία των φυτών και των ζώων (χρήση 
φυτοπροστατευτικών, χρήση ορμονών θυρεοστατικών 
β-ανταγωνιστών, ασφάλεια τροφίμων, σπογγώδης εγ- 
γεφαλοπάθεια) 

- στην κοινοποίηση των ασθενειών των ζώων (αφθώ¬ 
δης, καταρροϊκός, λοιπές νόσοι). 

Άρθρο 20 

Ποσοστό επιτόπιων ελέγχων πολλαπλής συμμόρφωσης 

1. Οι έλεγχοι για την επαλήθευση της συμμόρφωσης 
των γεωργών με τις υποχρεώσεις της πολλαπλής συμ¬ 
μόρφωσης πραγματοποιούνται τουλάχιστον στο 1% του 
συνόλου των γεωργών οι οποίοι υπέβαλαν αιτήσεις ενί¬ 
σχυσης στο πλαίσιο των καθεστώτων στήριξης για άμε¬ 
σες ενισχύσεις σύμφωνα με το άρθρο 3 της υπ’ αριθμ. 
324032/24.12.2004 απόφασης των υπουργών Οικονομίας 
και Οικονομικών, ΠΕ.ΧΩ.Δ.Ε. και Αγροτικής Ανάπτυξης 
και Τροφίμων, (ΦΕΚ 1921/Β724.12.2004), σχετικά με την 
«Εφαρμογή του Καθεστώτος Πολλαπλής Συμμόρφωσης 
και Λοιπά Συμπληρωματικά Μέτρα σε Εκτέλεση του 
του υπ’ αριθμ. 1782/03 καν. (ΕΚ) του Συμβουλίου» όπως 
τροποποιήθηκε και ισχύει μέχρι σήμερα. 

2. Εάν κατά τους επιτόπιους ελέγχους διαπιστωθεί 
σημαντικός βαθμός μη συμμόρφωσης σε ένα δεδομέ¬ 
νο τομέα της πολλαπλής συμμόρφωσης, αυξάνεται ο 
αριθμός των επιτόπιων ελέγχων που διενεργούνται κατά 
την επόμενη περίοδο ελέγχου. 

Αρθρο 21 

Επιλογή δείγματος πολλαπλής συμμόρφωσης 

1. Για την επιλογή του δείγματος των επιτόπιων 
ελέγχων της πολλαπλής συμμόρφωσης, πέραν των 
κριτηρίων επικινδυνότητας, σύμφωνα με τα ισχύοντα 
για την επιλογή του δείγματος επιτόπιων ελέγχων 
επιλεξιμότητας, λαμβάνονται υπόψη και κριτήρια που 
αφορούν τις επιμέρους προς έλεγχο απαιτήσεις και 
πρότυπα, όπως αναφέρεται στο άρθρο 3 της υπ’ αριθμ. 
262021/15.4.2005 (ΦΕΚ 538Β721.4.2005) υπουργικής από¬ 
φασης του Υπ.Α.Α.Τ. 

2. Οι κάτοχοι εκμετάλλευσης που πρόκειται να ελεγ¬ 
χθούν, στα πλαίσια της πολλαπλής συμμόρφωσης, επι¬ 
λέγονται από το δείγμα των κατόχων εκμετάλλευσης 
που έχουν ήδη επιλεγεί σύμφωνα με τα άρθρα 10 και 
11 της παρούσας εγκυκλίου. 

3. Οι γεωργοί που θα ελεγχθούν στα πλαίσια της 
πολλαπλής συμμόρφωσης επισημαίνονται με ειδική 
σήμανση επί των καταστάσεων του δείγματος επιλε- 
ξιμότητας. 

ΤΜΗΜΑ Δ 

ΣΥΝΤΟΝΙΣΜΟΣ & ΕΠΟΠΤΕΙΑ ΑΠΟ ΤΙΣ ΥΠΗΡΕΣΙΕΣ 
ΤΟΥ Ο.Π.Ε.Κ.Ε.Π.Ε 

Αρθρο 22 

Συντονισμός και εποπτεία εφαρμογής 
του Ολοκληρωμένου Συστήματος 

1. Η κεντρική υπηρεσία και οι Περιφερειακές Διευθύν¬ 
σεις και Γραφεία του Ο.Π.Ε.Κ.Ε.Π.Ε. έχουν την ευθύνη για 
το συντονισμό και την παρακολούθηση εφαρμογής του 
ολοκληρωμένου συστήματος και πραγματοποιούν τους 
αναγκαίους ελέγχους ύστερα από τις οδηγίες που λαμ¬ 
βάνουν από την κεντρική Υπηρεσία. Ειδικότερα, πραγμα¬ 
τοποιούν δευτεροβάθμιους διοικητικούς και επιτόπιους 
ελέγχους ενώ παρακολουθούν τη διεξαγωγή των πρω¬ 
τοβάθμιων επιτόπιων ελέγχων ώστε να μεριμνήσουν για 
τη χορήγηση τυχόν βοήθειας σε περιπτώσεις χρονικών 
υστερήσεων εκ μέρους των Δ.Α.Α. των Ν.Α. 

2. Οι Περιφερειακές Δ/νσεις του Ο.Π.Ε.Κ.Ε.Π.Ε. συγκρο¬ 
τούν επιτροπές οι οποίες διεξάγουν διαπιστωτικούς 


ελέγχους εποπτείας στις Δ/νσεις Αγροτικής Ανάπτυξης 
της περιοχής αρμοδιότητας τους, με σκοπό τη βελτί¬ 
ωση της ποιότητας των πρωτοβάθμιων ελέγχων που 
διενεργούνται από τις Ν.Α. και την ορθή διαχείριση του 
καθεστώτος. 

Οι έλεγχοι αυτοί είναι δειγματοληπτικοί επί των ήδη 
διενεργηθέντων πρωτοβάθμιων επιτόπιων ελέγχων από 
την Διεύθυνση Αγροτικής Ανάπτυξης σε ποσοστό μέχρι 
5% αυτών. Οι έλεγχοι αυτοί διενεργούνται ύστερα από 
την εξαγωγή μηχανογραφικού δείγματος, διεξάγονται 
μετά τους ελέγχους της Διεύθυνσης Αγροτικής Ανά¬ 
πτυξης με τις ίδιες προδιαγραφές και διαδικασίες που 
ακολουθούνται κατά τη διεξαγωγή των πρωτοβάθμιων 
ελέγχων (πρακτικά ελέγχου, μέθοδοι μέτρησης κ.λ.π.) 

3. Τα αποτελέσματα των δευτεροβάθμιων ελέγχων 
υπερισχύουν εκείνων των πρωτοβάθμιων. Για τους πα¬ 
ραπάνω ελέγχους συντάσσονται πρακτικά. Το πρακτικό 
επιτόπιου ελέγχου πρέπει να αναφέρεται αναλυτικά και 
λεπτομερώς στις διαπιστώσεις του ελέγχου, με πλήρη 
αιτιολόγηση ιδιαίτερα στις περιπτώσεις που διαπιστώ¬ 
νεται διαφορά μεταξύ των αποτελεσμάτων του πρώτου 
και δευτέρου ελέγχου. 

Αρθρο 23 

Διεκπεραίωση των αποτελεσμάτων των ελέγχων του 

Ο.Π.Ε.Κ.Ε.Π.Ε. 

1. Μετά τη λήξη των ελέγχων, οι ελεγκτές των Περι¬ 
φερειακών Διευθύνσεων του Ο.Π.Ε.Κ.Ε.Π.Ε., συντάσσουν, 
σύμφωνα με όσα αναγράφονται σε σχετικές οδηγίες 
του Ο.Π.Ε.Κ.Ε.Π.Ε, εκθέσεις ελέγχου (μία για κάθε Διεύ¬ 
θυνση Αγροτικής Ανάπτυξης) οι οποίες παρουσιάζουν 
μία συνολική εικόνα της υφιστάμενης κατάστασης για 
τη διαχείριση του καθεστώτος καθώς και τα συμπερά¬ 
σματα των ελεγκτών. 

2. Οι εκθέσεις αυτές αποστέλλονται στην αρμόδια 
Διεύθυνση του Ο.Π.Ε.Κ.Ε.Π.Ε, όπου αξιολογούνται προ- 
κειμένου να ληφθούν υπόψη στις πληρωμές και να λη- 
φθούν τα μέτρα που απαιτούνται για τη βελτίωση του 
συστήματος. 

ΤΜΗΜΑ Ε 

ΕΝΣΤΑΣΕΙΣ ΚΑΤΑ ΤΩΝ ΕΛΕΓΧΩΝ 
ΑΠΟ ΤΟΥΣ ΓΕΩΡΓΟΥΣ 

Αρθρο 24 

Ενστάσεις κατά των αποτελεσμάτων 
των πρωτοβάθμιων ελέγχων 

1. Μετά την ολοκλήρωση των ελέγχων (διοικητικών & 
επιτόπιων) των εκμεταλλεύσεων και την εισαγωγή των 
αποτελεσμάτων στη βάση δεδομένων, εκδίδονται ονο¬ 
μαστικές καταστάσεις των κατόχων εκμεταλλεύσεων για 
τις οποίες διαπιστώθηκαν αποκλίσεις, οι οποίες οδηγούν 
στην διόρθωση ή την απόρριψη των αιτήσεών τους. 

Οι καταστάσεις αυτές ανακοινώνονται δί αναρτήσε- 
ως στους συνήθεις τόπους ανακοινώσεων των Δήμων 
και Κοινοτήτων επί 10 εργάσιμες μέρες, προκειμένου οι 
ενδιαφερόμενοι, εφόσον επιθυμούν, να υποβάλλουν σχε¬ 
τική ένσταση σύμφωνα με το συνημμένο υπόδειγμα. 

Ωστόσο ένσταση μπορεί να υποβάλει ένας γεωργός 
και αμέσως μετά τον έλεγχο, εφόσον έχει παραλάβει 
το πρακτικό ελέγχου και δεν συμφωνεί με τα αποτε¬ 
λέσματα ελέγχου. 

2. Η διαδικασία υποβολής και εκδίκασης των ενστά¬ 
σεων γίνεται ως εξής: 

ί. Ενστάσεις υποβάλλονται από τους κατόχους γεωργι¬ 
κών εκμεταλλεύσεων εγγράφως απ’ ευθείας στην οικεία 
Διεύθυνση Αγροτικής Ανάπτυξης ή τον Ο.Π.Ε.Κ.Ε.Π.Ε, 
εντός δέκα (10) εργασίμων ημερών από την πρώτη 
ημέρα ανάρτησης της προαναφερθείσας κατάστασης. 
Στην ένστασή του ο παραγωγός οφείλει να αναφέρει 
αναλυτικά τους λόγους καθώς και να προσκομίζει οποι- 
οδήποτε επιπλέον στοιχείο προκειμένου να αποδείξει 
το αληθές των λόγων του. 

ϋ. Οι παραπάνω ενστάσεις εξετάζονται το συντομό¬ 
τερο δυνατόν από τριμελή επιτροπή που συγκροτείται 
με απόφαση του Νομάρχη, εξαιρουμένων των πρώτων 
ελεγκτών που διεξήγαγαν τον έλεγχο στη συγκεκριμένη 
περίπτωση. 

μι. Στο τέλος της εκδίκασης κάθε ένστασης συντάσ- 
σεται πρακτικό από τα μέλη της Επιτροπής στο οποίο 
αναγράφονται η ημέρα συνεδρίασής της, τα μέλη που 
ήσαν παρόντα καθώς και η πλήρως αιτιολογημένη από¬ 
φαση της Επιτροπής με την οποία γίνεται εν όλω ή εν 
μέρει δεκτή ή απορρίπτεται η ένσταση. 

ιν. Οι αποφάσεις λαμβάνονται με την απόλυτη πλειο- 
ψηφία των παρόντων μελών. Στο πρακτικό καταχωρού- 
νται οι γνώμες των μελών που μειοψήφισαν. 

ν. Τα αποτελέσματα ελέγχου της εν λόγω επιτροπής 
είναι οριστικά και προσβάλλονται μόνο στα αρμόδια 
δικαστήρια. 

νι. Σε περίπτωση που διενεργηθεί πρωτοβάθμιος 
έλεγχος από τον Ο.Π.Ε.Κ.Ε.Π.Ε, η ανωτέρω διαδικα¬ 
σία θα διεκπεραιώνεται, κατ’ αντιστοιχίαν, από τον 

Ο.Π.Ε.Κ.Ε.Π.Ε. 

Άρθρο 25 

Ενστάσεις κατά των αποτελεσμάτων των ελέγχων 
εποπτείας 

1. Μετά την ολοκλήρωση των δευτεροβάθμιων ελέγ¬ 
χων εποπτείας (διοικητικών - επιτόπιων) ενημερώνονται 
οι παραγωγοί στις αιτήσεις των οποίων διαπιστώθηκε 
παρατυπία, η οποία οδηγεί στην διόρθωση ή την απόρριψη 
των αιτήσεών τους, με επίδοση αντιγράφου του πρακτικού 
ελέγχου, προκειμένου οι ενδιαφερόμενοι να υποβάλλουν 
σχετική ένσταση εντός δέκα (10) εργασίμων ημερών. 

2. Ενστάσεις υποβάλλονται από τους δικαιούχους 
κοινοτικών ενισχύσεων, κατά των αποτελεσμάτων των 
ελέγχων εποπτείας που διενεργεί ο Ο.Π.Ε.Κ.Ε.Π.Ε. σε όλα 
τα ισχύοντα καθεστώτα και τομείς κοινοτικών ενισχύ¬ 
σεων, εγγράφως στις αρμόδιες Περιφερειακές Δ/νσεις 
του Ο.Π.Ε.Κ.Ε.Π.Ε, εντός 10 ημερών από την ανακοίνωση 
των αποτελεσμάτων. 

3. Οι ενστάσεις εξετάζονται από τριμελή Επιτροπή 
Εκδίκασης Ενστάσεων που συστήνεται με Απόφαση 
του Προέδρου του Ο.Π.Ε.Κ.Ε.Π.Ε. από υπαλλήλους του 
Οργανισμού που δε συμμετείχαν στο δευτεροβάθμιο 
έλεγχο, στα πλαίσια της υπ’ αριθμ. 217838/27.1.2004 κοι¬ 
νής υπουργικής απόφασης των Υπουργών Οικονομίας 
& Οικονομικών και Γεωργίας (Φ.Ε.Κ. 200/Β74.2.2004). 
Προς το σκοπό αυτό, οι Περιφερειακές Διευθύνσεις, 
αποστέλλουν άμεσα στην Κεντρική Υπηρεσία (υπόψη 
της Επιτροπής Εκδίκασης Ενστάσεων) τις υποβληθείσες 
ενστάσεις, συνοδευόμενες από σχετική έκθεση καθώς 
και από ακριβή αντίγραφα όλων των στοιχείων των 
σχετικών φακέλων. 


4. Έργο της Επιτροπής αυτής είναι η εξέταση των 
εν λόγω ενστάσεων, η σύνταξη πρακτικών εξέτασης 
αυτών, η έκδοση απόφασης επί αυτών και η εισήγηση 
στα αρμόδια όργανα, στις περιπτώσεις που απαιτείται, 
για την επιβολή ή μη των προβλεπόμενων κυρώσεων. 
Η Επιτροπή αυτή εκδικάζει τις ενστάσεις εντός μηνός 
από την ημερομηνία υποβολής τους στην Υπηρεσία. Η 
ως άνω προθεσμία μπορεί να παραταθεί εφόσον απαι¬ 
τούνται επιπλέον στοιχεία. 

Οι αποφάσεις της Επιτροπής είναι οριστικές και 
κοινοποιούνται με απόδειξη στους ενδιαφερομένους. 
Υποβολή δεύτερης ένστασης για το ίδιο θέμα δεν επι¬ 
τρέπεται. 

ΚΕΦΑΛΑΙΟ III 

ΒΑΣΗ ΥΠΟΛΟΓΙΣΜΟΥ ΤΩΝ ΕΝΙΣΧΥΣΕΩΝ, 

ΤΩΝ ΜΕΙΩΣΕΩΝ ΚΑΙ ΤΩΝ ΑΠΟΚΛΕΙΣΜΩΝ 

Αρθρο 26 

Παρεμπόδιση διεξαγωγής επιτόπιου ελέγχου 

1. Εάν ο γεωργός ή ο αντιπρόσωπός του παρεμποδί¬ 
ζουν τη διεξαγωγή ενός επιτόπιου ελέγχου, οι σχετικές 
αιτήσεις ενίσχυσης απορρίπτονται και δε χορηγείται 
καμιά ενίσχυση στον εν λόγω γεωργό. 

2. Παρεμπόδιση διεξαγωγής επιτόπιου ελέγχου συ- 
νιστά ιδίως: η αδικαιολόγητη μη προσέλευση του γε¬ 
ωργού στον έλεγχο μετά από προειδοποίηση, η πα¬ 
ρεμπόδιση ή μη διευκόλυνση των ελεγκτών ως προς 
τη μετάβαση και τη διενέργεια ελέγχου - επιθεώρη¬ 
σης στο σύνολο των δηλωθέντων αγροτεμαχίων, των 
σταυλικών εγκαταστάσεων και/ ή των βοηθητικών 
χώρων της εκμετάλλευσής του, η άρνηση ελέγχου 
οποιουδήποτε στοιχείου της εκμετάλλευσής του, η 
μη συγκέντρωσης ή συγκράτησης των ζώων, η απειλή 
ή /και χρήση βίας κατά των ελεγκτών, η μη επίδειξη 
μητρώων ή αρχείων και παραστατικών ή εγγράφων 
της εκμετάλλευσης κ.λπ. 

3. Σε περίπτωση που ο γεωργός, με την αίτησή του 
ζητά την ενεργοποίηση κατεχόμενων δικαιωμάτων ενιαί¬ 
ας αποδεσμευμένης ενίσχυσης, η απόρριψη αυτής κατά 
τα παραπάνω, έχει ως συνέπεια τη μη χρήση αυτών και 
τη μεταφορά τους στο εθνικό απόθεμα σύμφωνα με όσα 
ορίζονται στο άρθρο 6 της υπ’ αριθμ. 277626/26.5.2006 
(ΦΕΚ 761/Β727.6.2006) κοινής υπουργικής απόφασης. 

ΤΜΗΜΑ Α 

ΥΠΟΛΟΓΙΣΜΟΣ ΤΩΝ ΠΡΟΣ ΕΝΙΣΧΥΣΗ ΕΚΤΑΣΕΩΝ 
& ΖΩΙΚΩΝ ΜΟΝΑΔΩΝ ΚΑΙ ΤΩΝ ΚΥΡΩΣΕΩΝ 

Αρθρο 27 

Μειώσεις και εξαιρέσεις 

1. Στην περίπτωση που διαπιστωθεί πως ο γεωργός 
δεν πληροί τους όρους επιλεξιμότητας σχετικά με τη 
χορήγηση ενίσχυσης, η ενίσχυση ή τμήμα της ενίσχυσης 
που χορηγήθηκε ή που πρόκειται να χορηγηθεί υπόκει- 
ται σε μειώσεις και αποκλεισμούς. 

2. Το ποσοστό της μείωσης καθορίζεται ανάλογα με 
τη σοβαρότητα, την έκταση, τον διαρκή χαρακτήρα και 
την επανάληψη της εντοπισθείσας μη-συμμόρφωσης 
και μπορεί να ανέλθει μέχρι τον πλήρη αποκλεισμό 
από ένα ή περισσότερα καθεστώτα ενίσχυσης για ένα 
ή περισσότερα ημερολογιακά έτη. 

Άρθρο 28 
Γενικές αρχές 

1. Για τους σκοπούς του παρόντος τμήματος (Α), δι- 
ακρίνονται οι ακόλουθες καλλιεργητικές ομάδες κατά 
περίπτωση: 

ί. εκτάσεις για τους σκοπούς του καθεστώτος ενιαίας 
ενίσχυσης, ανάλογα με την περίπτωση, οι οποίες πρέπει 
να πληρούν τους ειδικούς για καθεμία όρους 

ϋ. εκτάσεις για τις οποίες ισχύει διαφορετικό ποσοστό 
ενίσχυσης. 

Κατά παρέκκλιση των διατάξεων του στοιχείου ϋ., 
για τους σκοπούς του στοιχείου ί. λαμβάνεται υπόψη η 
μέση αξία των διαφόρων δικαιωμάτων ενίσχυσης για 
την αντίστοιχη έκταση που έχει δηλωθεί. 

2. Εάν η έκταση που προσδιορίζεται για τους σκοπούς 
του καθεστώτος ενιαίας ενίσχυσης είναι μικρότερη από 
εκείνη που έχει δηλωθεί, εφαρμόζονται οι ακόλουθες 
διατάξεις για να προσδιοριστεί ποιο από τα δικαιώματα 
ενίσχυσης μεταφέρεται στο εθνικό απόθεμα σύμφωνα 
με τις παραγράφους 1 και 2 του άρθρου 6 της υπ’ αριθμ. 
277626/26.5.2006 (ΦΕΚ 761/Β726.5.2006) κοινής υπουργι¬ 
κής απόφασης: 

ί. Ως έκταση υπολογισμού (έκταση αναφοράς) λαμβά- 
νεται υπόψη η προσδιορισθείσα έκταση. 

ϋ. Με την έκταση αυτή και μέχρις εξαντλήσεώς της, 
ενεργοποιούνται τα διάφορα δικαιώματα ενίσχυσης 
κατά φθίνουσα σειρά της αξίας αυτών (πρώτα, δηλαδή, 
ενεργοποιούνται τα δικαιώματα που έχουν την υψηλό¬ 
τερη αξία, ακολουθούμενα από εκείνα με την αμέσως 
χαμηλότερη αξία). Τα δικαιώματα που δεν κατέστη δυ¬ 
νατόν να ενεργοποιηθούν, μεταφέρονται στο εθνικό 
απόθεμα. 

Για όσους γεωργούς απέκτησαν οριστικά εκτατικά 
δικαιώματα πριν από την ενσωμάτωση του καθεστώτος 
των τεύτλων στο καθεστώς της ενιαίας αποδεσμευμέ¬ 
νης ενίσχυσης, καθώς και δικαιώματα από καλλιέργειες 
τεύτλων στη συνέχεια, τα δικαιώματα αυτά θα ενοποι¬ 
ηθούν σε ενιαία δικαιώματα. 

Για τους σκοπούς της παρούσας παραγράφου, τα δικαι¬ 
ώματα που συνδέονται με την παύση καλλιέργειας, δια¬ 
χωρίζονται από τα άλλα δικαιώματα ενίσχυσης με βάση 
την έκταση και ενεργοποιούνται κατά προτεραιότητα. 

3. Σε περίπτωση όπου η ίδια έκταση χρησιμεύει ως 
βάση για μια αίτηση ενίσχυσης στο πλαίσιο περισσό¬ 
τερων του ενός καθεστώτων στρεμματικής ενίσχυσης, 
η έκταση αυτή λαμβάνεται υπόψη χωριστά για καθένα 
από τα εν λόγω καθεστώτα ενίσχυσης. 

4. Εάν ο αριθμός ζώων που προσδιορίζεται για τους 
σκοπούς του καθεστώτος ενιαίας ενίσχυσης είναι μι¬ 
κρότερος από εκείνον που έχει δηλωθεί, εφαρμόζονται 
κατ’ αναλογίαν οι διατάξεις της παραγράφου 2 του 
παρόντος άρθρου, για να προσδιοριστεί ποιο από τα 
ειδικά δικαιώματα ενίσχυσης μεταφέρεται στο εθνικό 
απόθεμα σύμφωνα με την παράγραφο 1 του άρθρου 6 
της υπ’ αριθμ. 277626/26.5.2006 (ΦΕΚ 761/Β726.5.2006) 
κοινής υπουργικής απόφασης. 

Άρθρο 29 

Βάση υπολογισμού σε σχέση με τις εκτάσεις 
που δηλώνονται 

1. Για την εφαρμογή των κυρώσεων λαμβάνονται υπό¬ 
ψη χωριστά, οι εκτάσεις ανά καλλιεργητική ομάδα, 


για τις οποίες ο γεωργός ζητά ενίσχυση. Συγκεκριμέ¬ 
να λαμβάνονται υπόψη χωριστά οι εκτάσεις για τους 
σκοπούς του καθεστώτος ενιαίας ενίσχυσης, ανάλογα 
με την περίπτωση, οι οποίες πρέπει να πληρούν τους 
ειδικούς για καθεμία όρους (βλέπε και άρθρο 28 παρά¬ 
γραφος 1 τελευταίο εδάφιο & παράγραφος 2 τελευταίο 
εδάφιο, της παρούσας), οι εκτάσεις σκληρού σίτου 
ποιοτικού, πρωτεϊνούχων προϊόντων, ρυζιού, καρπών 
με κέλυφος, ενεργειακών καλλιεργειών και βαμβακιού, 
στα πλαίσια των άλλων καθεστώτων στρεμματικής 
ενίσχυσης του άρθρου 1 στοιχείο Α, καθώς και οι εκτά¬ 
σεις σκληρού σίτου, αραβόσιτου, ελαιολάδου & επι¬ 
τραπέζιας ελιάς και τεύτλων, στα πλαίσια του μέτρου 
χορήγησης πρόσθετης ενίσχυσης για συγκεκριμένους 
τύπους γεωργίας του άρθρου 1 παράγραφος Β της 
παρούσας απόφασης. 

2. Στο πλαίσιο των καθεστώτων στρεμματικής ενί¬ 
σχυσης - με εξαίρεση τις ενισχύσεις για τα γεώμηλα 
αμυλοποιίας, τους σπόρους προς σπορά και τον καπνό, 
που προβλέπονται στο άρθρο 1 της παρούσας - εάν 
διαπιστωθεί ότι η προσδιορισθείσα έκταση μιας καλλι¬ 
εργητικής ομάδας είναι μεγαλύτερη από τη δηλωθείσα 
στην αίτηση ενίσχυσης, η ενίσχυση για την εν λόγω 
ομάδα υπολογίζεται με βάση τη δηλωθείσα έκταση. 

3. Με την επιφύλαξη των ενδεχόμενων μειώσεων ή 
αποκλεισμών που πρέπει να επιβληθούν, σύμφωνα με 
τα άρθρα 31 και 32 της παρούσας, μετά από πραγματικό 
προσδιορισμό της έκτασης: 

ί. όσον αφορά τις αιτήσεις ενίσχυσης στο πλαίσιο του 
καθεστώτος ενιαίας ενίσχυσης, εάν υπάρχει διαφορά 
μεταξύ των δηλωθέντων δικαιωμάτων ενίσχυσης και 
της δηλωθείσας έκτασης, η ενίσχυση υπολογίζεται με 
βάση το μικρότερο μέγεθος. 

ϋ. όσον αφορά τις αιτήσεις ενίσχυσης στο πλαίσιο των 
καθεστώτων στρεμματικής ενίσχυσης - με εξαίρεση τις 
ενισχύσεις για τα γεώμηλα αμυλοποιίας, τους σπόρους 
προς σπορά και τον καπνό, καθώς και την κατ’ αποκοπήν 
στρεμματική ενίσχυση για τη διατήρηση των παραδο¬ 
σιακών ελαιώνων στα μικρά νησιά του Αιγαίου, που 
προβλέπονται στις σχετικές κοινές υπουργικές αποφά¬ 
σεις - εάν η έκταση που δηλώθηκε στην ενιαία αίτηση 
για συγκεκριμένη καλλιεργητική ομάδα, υπερβαίνει την 
προσδιορισθείσα έκταση αυτής, η ενίσχυση για την εν 
λόγω καλλιεργητική ομάδα υπολογίζεται με βάση την 
προσδιορισθείσα έκταση. 

ίϋ. όσον αφορά τις αιτήσεις ενίσχυσης στο πλαίσιο 
του καθεστώτος ενιαίας ενίσχυσης, εφαρμόζονται οι 
ακόλουθες διατάξεις στα δικαιώματα που συνδέονται με 
την παύση καλλιέργειας, για τους σκοπούς του ορισμού 
της «προσδιορισθείσας έκτασης», που αναφέρεται στο 
άρθρο 2 της παρούσας: 

α. εάν ο κάτοχος της εκμετάλλευσης διαθέτει δικαι¬ 
ώματα από παύση καλλιέργειας και δεν έχει δηλώσει 
ολόκληρη την απαιτούμενη έκταση για την ενεργοποίη¬ 
ση τους, συγχρόνως όμως, έχει δηλώσει μια αντίστοιχη 
έκταση για την ενεργοποίηση εκτατικών δικαιωμάτων, η 
εν λόγω έκταση θεωρείται ότι έχει δηλωθεί ως έκταση 
υπό καθεστώς παύσης καλλιέργειας (βλέπε άρθρο 5 
παράγραφος 3 της υπ’ αριθμ. 277626/26.5.2006 (Φ.Ε.Κ. 
761/Β727.6.2006) κοινής υπουργικής απόφασης) και ότι 
δεν έχει προσδιοριστεί για τους σκοπούς της καλλιερ¬ 
γητικής ομάδας που αναφέρεται στο άρθρο 28 παρά¬ 
γραφος 1 στοιχείο ί. της παρούσας. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


24875 


β. εάν, δηλωθείσα έκταση υπό καθεστώς παύσης 
καλλιέργειας, διαπιστωθεί ότι δεν βρίσκεται σε παύση 
καλλιέργειας, η εν λόγω έκταση θεωρείται ότι δεν έχει 
προσδιοριστεί. 

4. Όσον αψορά τις εκτάσεις που δηλώνονται για 
την ειδική πριμοδότηση ποιότητας του σκληρού σίτου 
και την πρόσθετη ενίσχυση που προκύπτει από την 
εφαρμογή του ποιοτικού παρακρατήματος, εάν η δη¬ 
λωθείσα, κατά περίπτωση, έκταση είναι μεγαλύτερη 
από την έκταση μετά από αναγωγή της ελεγχθείσας 
ποσότητας πιστοποιημένου σπόρου (πηλίκο της συ¬ 
νολικής ποσότητας πιστοποιημένων σπόρων - για τη 
χρήση της οποίας ο κάτοχος της εκμετάλλευσης έχει 
υποβάλει αποδεικτικά στοιχεία - διά της ελάχιστης 
αποδεκτής ποσότητας πιστοποιημένων σπόρων ανά 
εκτάριο, που έχει καθορισθεί από το Υπ.Α.Α.Τ.), τότε για 
τον προσδιορισμό της έκτασης κάθε καλλιεργητικής 
ομάδας, λαμβάνεται υπόψη η ανηγμένη έκταση (βλέπε 
υπ’ αριθμ. 65918/29.11.2005 (Φ.Ε.Κ. 1740/Β713.12.2005) & 
62224/3.11.2005 (Φ.Ε.Κ. 1583/Β716.11.2005) κοινές υπουρ¬ 
γικές αποφάσεις). 

5. Σε περίπτωση εκτάσεων βοσκοτόπων που δηλώνο¬ 
νται για την ενεργοποίηση εκτατικών δικαιωμάτων, εάν 
διαπιστωθεί ότι η πυκνότητα βόσκησης είναι μικρότερη 
από 0,2 Μ.Μ.Ζ./Μα, ως επιλέξιμη έκταση βοσκοτόπου για 
την ενεργοποίηση των δικαιωμάτων, λογίζεται αυτή 
που προκύπτει μετά από αναγωγή των ελεγχθέντων 
ζώων σε εκτάρια (πηλίκο του συνολικού αριθμού Μ.Μ.Ζ. 
δια της ελάχιστης απαιτούμενης πυκνότητας των 0,2 

Μ.Μ.Ζ./Μ· 

Αρθρο 30 

Βάση υπολογισμού σε σχέση με τις ζωικές μονάδες 
που δηλώνονται 

1. Εάν, στο πλαίσιο του καθεστώτος ενιαίας ενίσχυσης, 
διαπιστωθεί ότι ο προσδιορισθείς αριθμός ζώων κατά 
την εξάμηνη περίοδο υποχρεωτικής διατήρησης για 
την ενεργοποίηση των ειδικών δικαιωμάτων, είναι με¬ 
γαλύτερος από το δηλωθέντα αριθμό ζώων, η ενίσχυση 
υπολογίζεται με βάση τα δηλωθέντα ζώα. 

2. Με την επιφύλαξη των ενδεχόμενων μειώσεων ή 
αποκλεισμών που πρέπει να επιβληθούν, σύμφωνα με το 
άρθρο 35 της παρούσας, μετά από πραγματικό προσ¬ 
διορισμό του αριθμού των ζώων: 

ί. Οσον αφορά τις αιτήσεις ενίσχυσης στο πλαίσιο του 
καθεστώτος ενιαίας ενίσχυσης, εάν υπάρχει διαφορά 
μεταξύ των ζώων που απαιτούνται να διατηρηθούν κατά 
την εξάμηνη περίοδο υποχρεωτικής διατήρησης για την 
ενεργοποίηση ειδικών δικαιωμάτων και των δηλωθέντων 
ζώων, η ενίσχυση υπολογίζεται με βάση το μικρότερο 
μέγεθος. 

ϋ. Εάν ο αριθμός των ζώων που δηλώθηκε στην ενι¬ 
αία αίτηση για την ενεργοποίηση ειδικών δικαιωμά¬ 
των, υπερβαίνει τον προσδιορισθέντα αριθμό αυτών, η 
ενίσχυση για τα εν λόγω δικαιώματα υπολογίζεται με 
βάση τον προσδιορισθέντα αριθμό ζώων και το μέρος 
των δικαιωμάτων για τα οποία δε διατίθεται ο απαιτού- 
μενος αριθμός ζώων θεωρείται ως μη χρησιμοποιηθέν 
και μεταβιβάζεται στο Εθνικό Απόθεμα. Η μεταβίβαση 
εφαρμόζεται κατά προτεραιότητα από τα δικαιώματα 
με τη χαμηλότερη αξία. 


Αρθρο 31 

Μειώσεις και αποκλεισμοί σε περιπτώσεις δήλωσης 
έκτασης μεγαλύτερης από την πραγματική 

1. Εάν, όσον αφορά μια καλλιεργητική ομάδα, η έκτα¬ 
ση που έχει δηλωθεί για τους σκοπούς οποιουδήποτε 
καθεστώτος στρεμματικής ενίσχυσης - με εξαίρεση 
τις ενισχύσεις για τα γεώμηλα αμυλοποιίας, τους σπό¬ 
ρους προς σπορά και τον καπνό, καθώς και την κατ’ 
αποκοπήν στρεμματική ενίσχυση για τη διατήρηση των 
παραδοσιακών ελαιώνων στα μικρά νησιά του Αιγαίου, 
που προβλέπονται στο άρθρο 1 της παρούσας - είναι 
μεγαλύτερη από την προσδιορισθείσα έκταση σύμφω¬ 
να με το άρθρο 29 παράγραφος 3 στοιχεία ϋ & ίϋ και 
παράγραφος 4, της παρούσας, τότε: 

ί. Εάν η διαφορά υπερβαίνει το 3% ή τα δύο (2) εκτά¬ 
ρια, αλλά δεν υπερβαίνει το 20% της προσδιορισθείσας 
έκτασης, η ενίσχυση υπολογίζεται με βάση την προσ- 
διορισθείσα έκταση, μειωμένη κατά το διπλάσιο της 
διαπιστωθείσας διαφοράς και 

ϋ. Εάν η διαφορά υπερβαίνει το 20% της προσδιορι- 
σθείσας έκτασης, δε χορηγείται καμιά ενίσχυση βάσει 
της έκτασης για την εν λόγω καλλιεργητική ομάδα. 

2. Εάν, για το σύνολο των καλλιεργειών που δηλώ¬ 
νονται στην ενιαία αίτηση ενίσχυσης στο πλαίσιο των 
καθεστώτων ενίσχυσης και του μέτρου χορήγησης πρό¬ 
σθετης ενίσχυσης του άρθρου 1 της παρούσας - με 
εξαίρεση τις ενισχύσεις για τα γεώμηλα αμυλοποιίας, 
τους σπόρους προς σπορά και τον καπνό, καθώς και 
την κατ’ αποκοπήν στρεμματική ενίσχυση για τη δια¬ 
τήρηση των παραδοσιακών ελαιώνων στα μικρά νησιά 
του Αιγαίου - η δηλωθείσα έκταση είναι μεγαλύτερη 
από την προσδιορισθείσα σύμφωνα με το άρθρο 29 
παράγραφος 3 στοιχεία ϋ & ίϋ και παράγραφος 4, της 
παρούσας, τότε: 

ί. Εάν η διαφορά υπερβαίνει το 30% της προσδιο- 
ρισθείσας έκτασης, δεν χορηγείται η συνολική ενί¬ 
σχυση, στην οποία είχε δικαίωμα ο γεωργός για το 
συγκεκριμένο ημερολογιακό έτος στο πλαίσιο των εν 
λόγω καθεστώτων ενίσχυσης και του μέτρου χορή¬ 
γησης πρόσθετης ενίσχυσης, σύμφωνα με το άρθρο 
29 παράγραφος 3 στοιχεία ϋ & ίϋ και παράγραφος 4, 
της παρούσας. 

ϋ. Εάν η διαφορά υπερβαίνει το 50% της προσδιορι- 
σθείσας έκτασης, ο κάτοχος της εκμετάλλευσης - εκτός 
από τη μη λήψη ενίσχυσης, όπως προηγουμένως - απο¬ 
κλείεται επί πλέον και από τη λήψη ενισχύσεων μέχρι 
ποσού ίσου προς εκείνο που αντιστοιχεί στη διαφορά 
μεταξύ της δηλωθείσας και της προσδιορισθείσας έκτα¬ 
σης. Το ποσό αυτό συμψηφίζεται με τις ενισχύσεις στο 
πλαίσιο οποιουδήποτε από τα καθεστώτα ενίσχυσης 
και του μέτρου χορήγησης πρόσθετης ενίσχυσης, του 
άρθρου 1 της παρούσας, με εξαίρεση το καθεστώς της 
κατ’ αποκοπήν στρεμματικής ενίσχυσης για τη διατήρη¬ 
ση των παραδοσιακών ελαιώνων στα μικρά νησιά του 
Αιγαίου, τις οποίες δικαιούται ο γεωργός βάσει των 
αιτήσεων που υποβάλλει κατά τη διάρκεια των τριών 
ημερολογιακών ετών μετά το ημερολογιακό έτος της 
διαπίστωσης. Εάν το ποσό δε συμψηφίζεται πλήρως με 
τις εν λόγω πληρωμές (των τριών επόμενων ετών), το 
υπόλοιπο παραγράφεται. 

3. Για τους σκοπούς του παρόντος άρθρου, εάν ένας 
κάτοχος εκμετάλλευσης, ο οποίος έχει υποβάλει αίτηση 




24876 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ενίσχυσης για ενεργειακές καλλιέργειες σύμφωνα με 
το άρθρο 88 του υπ’ αριθμ. 1782/03 Κανονισμού (ΕΚ) 
ή έχει δηλώσει αγροτεμάχια ως εκτάσεις υπό καθε¬ 
στώς παύσης καλλιέργειας σύμφωνα με το άρθρου 11 
στοιχείο β) της υπ’ αριθμ. 277626/26.5.2006 (Φ.Ε.Κ. 761/ 
Β'/27.6.2006) κοινής υπουργικής απόφασης, δεν παραδώ- 
σει την απαιτούμενη ποσότητα μιας δεδομένης πρώτης 
ύλης, θεωρείται ότι δεν έχει εκπληρώσει την υποχρέωσή 
του ως προς τα αγροτεμάχια που προορίζονται για 
ενεργειακούς σκοπούς ή τελούν υπό καθεστώς παύσης 
καλλιέργειας, αντίστοιχα, για έκταση που υπολογίζεται 
με πολλαπλασιασμό της έκτασης των γαιών, τις οποίες 
αυτός καλλιεργεί και χρησιμοποιεί για την παραγωγή 
των πρώτων υλών επί το ποσοστό της δεδομένης πρώ¬ 
της ύλης που δεν παραδόθηκε. 

Άρθρο 32 

Δήλωση έκτασης μεγαλύτερης από την πραγματική 
εκ προθέσεως 

1. Εάν διαπιστωθεί ότι οι διαφορές μεταξύ της δηλω- 
θείσας έκτασης και της προσδιορισθείσας σύμφωνα με 
το άρθρο 29 παράγραφος 3 στοιχείο Ν και στοιχείο ίϋ 
σημείο β. και παράγραφος 4 οφείλονται σε παρατυπίες 
που διαπράχθηκαν εκ προθέσεως, δεν χορηγείται η 
ενίσχυση, την οποία θα δικαιούτο ο κάτοχος της εκμε¬ 
τάλλευσης στο πλαίσιο του συγκεκριμένου καθεστώτος 
ενίσχυσης ή του μέτρου χορήγησης πρόσθετης ενίσχυ¬ 
σης, σύμφωνα με το άρθρο άρθρο 29 παράγραφος 3 
στοιχείο ϋ και στοιχείο ϋί σημείο β. και παράγραφος 4 
για το συγκεκριμένο ημερολογιακό έτος. 

2. Επιπλέον, εάν η εν λόγω διαφορά υπερβαίνει το 20 
% της προσδιορισθείσας έκτασης, ο κάτοχος της εκμε¬ 
τάλλευσης αποκλείεται από τη λήψη ενισχύσεων μέχρι 
ποσού ίσου με εκείνο που αντιστοιχεί στη διαφορά με¬ 
ταξύ της δηλωθείσας έκτασης και της προσδιορισθείσας 
σύμφωνα με το άρθρο άρθρο 29 παράγραφος 3 στοιχείο 
ϋ και στοιχείο ίϋ σημείο β. και παράγραφος 4. Το ποσό 
αυτό συμψηφίζεται με τις ενισχύσεις στο πλαίσιο οποι- 
ουδήποτε από τα καθεστώτα ενίσχυσης και του μέτρου 
χορήγησης πρόσθετης ενίσχυσης, που αναφέρονται στο 
άρθρο 1 της παρούσας, με εξαίρεση το καθεστώς της κατ’ 
αποκοπήν στρεμματικής ενίσχυσης για τη διατήρηση των 
παραδοσιακών ελαιώνων στα μικρά νησιά του Αιγαίου, 
τις οποίες δικαιούται ο γεωργός κατόπιν των αιτήσεων 
που υποβάλλει κατά τη διάρκεια των τριών ημερολογια¬ 
κών ετών μετά το ημερολογιακό έτος της διαπίστωσης. 
Εάν το ποσό δεν συμψηφίζεται πλήρως με τις εν λόγω 
πληρωμές το υπόλοιπο παραγράφεται. 

3. Εάν ο γεωργός δηλώσει μεγαλύτερη έκταση από τα 
δικαιώματα ενίσχυσης και η δηλωθείσα έκταση πληροί 
όλες τις άλλες απαιτήσεις επιλεξιμότητας, δεν εφαρμό¬ 
ζονται οι μειώσεις ή οι αποκλεισμοί που προβλέπονται 
στις παραγράφους 1 και 2. 

4. Εάν ο γεωργός δηλώσει μεγαλύτερη έκταση από 
τα δικαιώματα ενίσχυσης και η δηλωθείσα έκταση δεν 
πληροί όλες τις άλλες απαιτήσεις επιλεξιμότητας, η 
διαφορά που αναφέρεται στις παραγράφους 1 και 2 θα 
είναι η διαφορά μεταξύ της έκτασης που πληροί όλες 
τις άλλες απαιτήσεις επιλεξιμότητας και του δηλωθέ- 
ντος ποσού των δικαιωμάτων ενίσχυσης. 


Άρθρο 33 

Μειώσεις λόγω παρατυπιών σε σχέση με τις εκτάσεις 
που δηλώθηκαν για την καταβολή ενίσχυσης 
για γεώμηλα αμυλοποιίας, σπόρους 
προς σπορά και καπνό 

1. Εάν διαπιστωθεί ότι η έκταση που πράγματι καλλι¬ 
εργείται με γεώμηλα ή καπνό, στα πλαίσια του άρθρου 
1 της παρούσας, είναι μικρότερη, κατά ποσοστό άνω 
του 10%, από εκείνη που έχει δηλωθεί για την καταβολή 
ενίσχυσης για τα γεώμηλα αμυλοποιίας ή τον καπνό, η 
καταβλητέα ενίσχυση μειώνεται κατά το διπλάσιο της 
διαπιστωθείσας διαφοράς. 

2. Εάν διαπιστωθεί ότι η έκταση που πράγματι καλ¬ 
λιεργείται με σπόρους προς σπορά, στα πλαίσια του 
άρθρου 1 της παρούσας, είναι μεγαλύτερη, κατά ποσο¬ 
στό άνω του 10%, από εκείνη που έχει δηλωθεί για την 
καταβολή της ενίσχυσης για τους σπόρους προς σπορά 
η καταβλητέα ενίσχυση μειώνεται κατά το διπλάσιο της 
διαπιστωθείσας διαφοράς. 

3. Εάν διαπιστωθεί ότι οι παρατυπίες που αναφέρονται 
στις παραγράφους 1 και 2 διαπράχθηκαν εκ προθέσεως 
από τον κάτοχο της εκμετάλλευσης, δεν εγκρίνεται 
το σύνολο του ποσού ενίσχυσης που αναφέρεται στις 
παραγράφους 1 και 2. 

Στην περίπτωση αυτή, ο κάτοχος της εκμετάλλευ¬ 
σης αποκλείεται από τη λήψη ενίσχυσης ίσης με το 
εν λόγω ποσό. Το ποσό αυτό συμψηφίζεται με τις κα¬ 
ταβολές ενισχύσεων στο πλαίσιο οποιουδήποτε από 
τα καθεστώτα ενίσχυσης και του μέτρου χορήγησης 
πρόσθετης ενίσχυσης, που αναφέρονται στο άρθρο 1 
της παρούσας, με εξαίρεση το καθεστώς της κατ’ απο¬ 
κοπήν στρεμματικής ενίσχυσης για τη διατήρηση των 
παραδοσιακών ελαιώνων στα μικρά νησιά του Αιγαίου, 
τις οποίες δικαιούται ο κάτοχος της εκμετάλλευσης 
κατόπιν των αιτήσεων που υποβάλλει κατά τη διάρκεια 
των τριών ημερολογιακών ετών μετά το ημερολογιακό 
έτος της διαπίστωσης. Εάν το ποσό δεν συμψηφίζε¬ 
ται πλήρως με τις εν λόγω πληρωμές, το υπόλοιπο 
παραγράφεται. 

Άρθρο 34 

Κύρωση σε περίπτωση μη δήλωσης 
όλων των εκτάσεων 

Εάν, για ένα συγκεκριμένο έτος διαπιστωθεί από τον 
έλεγχο ότι, ο γεωργός δεν έχει δηλώσει όλες τις γε¬ 
ωργικές εκτάσεις που έχει στη νόμιμη κατοχή του και η 
διαφορά μεταξύ της έκτασης που δηλώθηκε στην ενιαία 
αίτηση και του αθροίσματος της δηλωθείσας και μη 
δηλωθείσας έκτασης, υπερβαίνει το 3% της δηλωθείσας 
έκτασης, τότε το συνολικό ποσό των άμεσων ενισχύ¬ 
σεων που είναι καταβλητέες στον εν λόγω γεωργό για 
το συγκεκριμένο έτος μειώνεται: 

ί. κατά ποσοστό 1%, εάν η διαφορά δεν υπερβαίνει 
το 20%, 

ϋ. κατά ποσοστό 2%, εάν η διαφορά υπερβαίνει το 
20%, αλλά δεν υπερβαίνει το 50% και 

ίϋ. κατά ποσοστό 3%, εάν η διαφορά υπερβαίνει το 
50%. 

Άρθρο 35 

Μειώσεις και αποκλεισμοί όσον αφορά 
στα ειδικά δικαιώματα 

1. Εάν, σε σχέση με μια αίτηση ενίσχυσης στο πλαίσιο 
του καθεστώτος ενιαίας ενίσχυσης, διαπιστωθεί διαφο¬ 
ρά μεταξύ του δηλωθέντος αριθμού ζώων για την ενερ¬ 
γοποίηση ειδικών δικαιωμάτων και του προσδιορισθέ- 
ντος σύμφωνα με το άρθρο 30 παράγραφος 2. στοιχείο 
μ. της παρούσας, το συνολικό ποσό της ενίσχυσης, το 
οποίο δικαιούται ο κάτοχος της εκμετάλλευσης από τα 
ειδικά δικαιώματα για τη συγκεκριμένη περίοδο πριμο¬ 
δότησης, μειώνεται κατά το ποσοστό που καθορίζεται 
σύμφωνα με την παράγραφο 3 του παρόντος άρθρου, 
εφόσον οι παρατυπίες δεν αφορούν περισσότερες από 
τρεις (3) Μ.Μ.Ζ. 

2. Εάν οι διαπιστούμενες παρατυπίες αφορούν πε¬ 
ρισσότερες από τρεις (3) Μ.Μ.Ζ., το συνολικό ποσό της 
ενίσχυσης, το οποίο δικαιούται ο κάτοχος της εκμε¬ 
τάλλευσης από τα ειδικά δικαιώματα στο πλαίσιο του 
καθεστώτος ενιαίας ενίσχυσης για τη συγκεκριμένη 
περίοδο πριμοδότησης, μειώνεται κατά: 

ί. το ποσοστό που καθορίζεται σύμφωνα με την πα¬ 
ράγραφο 3, εάν αυτό δεν υπερβαίνει το 10%, 

ϋ. το διπλάσιο του ποσοστού που καθορίζεται σύμφω¬ 
να με την παράγραφο 3, εάν αυτό υπερβαίνει το 10%, 
αλλά δεν υπερβαίνει το 20%. 

Εάν το ποσοστό που καθορίζεται σύμφωνα την παρά¬ 
γραφο 3 υπερβαίνει το 20%, δεν χορηγείται η ενίσχυση 
για τα ειδικά δικαιώματα, την οποία θα δικαιούτο ο 
κάτοχος της εκμετάλλευσης, σύμφωνα με το άρθρο 30 
παράγραφος 2 στοιχείο Ν. της παρούσας στο πλαίσιο 
του καθεστώτος ενιαίας ενίσχυσης για τη συγκεκριμένη 
περίοδο πριμοδότησης. 

Εάν το ποσοστό που καθορίζεται σύμφωνα με την 
παράγραφο 3 υπερβαίνει το 50%, ο κάτοχος της εκμε¬ 
τάλλευσης αποκλείεται από τη λήψη ενισχύσεων μέχρι 
ποσού ίσου με εκείνο που αντιστοιχεί στη διαφορά 
μεταξύ του δηλωθέντος αριθμού ζώων και του προσ- 
διορισθέντος σύμφωνα με το άρθρο 30 παράγραφος 2 
στοιχείο ϋ. της παρούσας. Το ποσό αυτό συμψηφίζεται 
με τις ενισχύσεις στο πλαίσιο οποιουδήποτε από τα 
καθεστώτα ενίσχυσης και του μέτρου χορήγησης πρό¬ 
σθετης ενίσχυσης, που αναφέρονται στο άρθρο 1 της 
παρούσας, με εξαίρεση το καθεστώς της κατ’ αποκοπήν 
στρεμματικής ενίσχυσης για τη διατήρηση των παρα¬ 
δοσιακών ελαιώνων στα μικρά νησιά του Αιγαίου, τις 
οποίες δικαιούται ο γεωργός κατόπιν των αιτήσεων που 
υποβάλλει κατά τη διάρκεια των τριών ημερολογιακών 
ετών μετά το ημερολογιακό έτος της διαπίστωσης. Εάν 
το ποσό δεν συμψηφίζεται πλήρως με τις εν λόγω πλη¬ 
ρωμές, το υπόλοιπο παραγράφεται. 

3. Για να καθοριστούν τα ποσοστά που αναφέρονται 
στις παραγράφους 1 και 2 του παρόντος άρθρου, ο 
αριθμός των Μ.Μ.Ζ για τις οποίες έχει υποβληθεί αίτηση 
στο πλαίσιο του καθεστώτος ενιαίας ενίσχυσης της 
συγκεκριμένης περιόδου και διαπιστώθηκαν παρατυπίες, 
διαιρείται δια του συνολικού αριθμού Μ.Μ.Ζ. που προσ¬ 
διορίστηκαν για την εν λόγω περίοδο πριμοδότησης. 

4. Εφόσον οι διαφορές μεταξύ του δηλωθέντος αριθ¬ 
μού ζώων και του προσδιορισθέντος σύμφωνα με το 
άρθρο 30 παράγραφος 2 στοιχείο ϋ. της παρούσας, 
οφείλονται σε παρατυπίες που διαπράχθηκαν εκ προ- 


θέσεως, απορρίπτεται η αίτηση ενίσχυσης για τα ειδικά 
δικαιώματα, την οποία θα δικαιούτο ο κάτοχος της εκ¬ 
μετάλλευσης στο πλαίσιο των ειδικών δικαιωμάτων του 
καθεστώτος ενιαίας ενίσχυσης και του τομέα βοείου 
από την εφαρμογή του ποιοτικού παρακρατήματος για 
τη συγκεκριμένη περίοδο πριμοδότησης. 

Σε περίπτωση όπου η διαφορά που διαπιστώνεται 
σύμφωνα με το στοιχείο 3 της παρούσας παραγρά¬ 
φου, υπερβαίνει το 20%, ο κάτοχος της εκμετάλλευσης 
αποκλείεται από τη λήψη ενισχύσεων μέχρι ποσού ίσου 
προς εκείνο που αντιστοιχεί στη διαφορά μεταξύ του 
δηλωθέντος αριθμού ζώων και του προσδιορισθέντος 
σύμφωνα με το άρθρο 30 παράγραφος 2 στοιχείο ϋ. της 
παρούσας. Το ποσό αυτό συμψηφίζεται με τις ενισχύσεις 
στο πλαίσιο οποιουδήποτε από τα καθεστώτα ενίσχυ¬ 
σης και του μέτρου χορήγησης πρόσθετης ενίσχυσης, 
που αναφέρονται στο άρθρο 1 της παρούσας, με εξαί¬ 
ρεση το καθεστώς της κατ' αποκοπήν στρεμματικής 
ενίσχυσης για τη διατήρηση των παραδοσιακών ελαιώ¬ 
νων στα μικρά νησιά του Αιγαίου, τις οποίες δικαιούται 
ο γεωργός κατόπιν των αιτήσεων που υποβάλλει κατά 
τη διάρκεια των τριών ημερολογιακών ετών μετά το 
ημερολογιακό έτος της διαπίστωσης. Εάν το ποσό δεν 
συμψηφίζεται πλήρως με τις εν λόγω πληρωμές, το 
υπόλοιπο παραγράφεται. 

Αρθρο 36 

Μειώσεις και αποκλεισμοί όσον αφορά στα ζώα που 
δηλώθηκαν για την ενίσχυση του βοείου κρέατος από 
το ποιοτικό παρακράτημα. 

Εφόσον διαπιστωθούν παρατυπίες όσον αφορά στον 
αριθμό ζώων τα οποία δηλώθηκαν για την πριμοδότηση 
στην ενίσχυση βοείου κρέατος από το ποιοτικό παρα¬ 
κράτημα και αποδίδονται στο γεωργό, εφαρμόζονται, 
κατ’ αναλογίαν, οι μειώσεις που προβλέπονται στο άρ¬ 
θρο 35 της παρούσας. 

ΤΜΗΜΑ Β 

ΚΥΡΩΣΕΙΣ ΣΧΕΤΙΚΑ ΜΕ ΤΗΝ ΠΟΛΛΑΠΛΗ ΣΥΜΜΟΡΦΩΣΗ 

Αρθρο 37 

Μειώσεις και αποκλεισμοί σχετικές 
με την Πολλαπλή Συμμόρφωση 

1. Ο Γεωργός ο οποίος λαμβάνει άμεσες ενισχύσεις 
στα πλαίσια των καθεστώτων που αναφέρονται στο πα¬ 
ράρτημα I του κανονισμού 1782/03, οφείλει να εφαρμόζει 
τις κανονιστικές απαιτήσεις της Κοινοτικής νομοθεσίας 
και της προς συμμόρφωση αυτής τυχόν εκδοθείσης 
εθνικής νομοθεσίας, στους τομείς: 

- δημόσια υγεία, υγεία των ζώων και των φυτών, 

- περιβάλλον, 

καθώς και τις ορθές γεωργικές και περιβαλλοντικές 
συνθήκες, οι οποίες δεν θίγουν τους κανόνες που διέ- 
πουν τις Ορθές Γεωργικές Πρακτικές (Καν. 1257/99) και 
τα γεωργοπεριβαλλοντικά μέτρα που εφαρμόζονται 
πέρα από το επίπεδο των Ορθών Γεωργικών Πρακτι¬ 
κών. 

Οι υποχρεώσεις των γεωργών σε σχέση με τις πα¬ 
ραπάνω απαιτήσεις, περιγράφονται αναλυτικά στην υπ’ 
αριθμ. 324032/24.12.2004 (ΦΕΚ 1921/Β724.12.2004) κοινή 
υπουργική απόφαση, των υπουργών Οικονομίας και 
Οικονομικών, ΠΕ.ΧΩ.Δ.Ε. και Αγροτικής Ανάπτυξης & 

Τροφίμων, όπως τροποποιήθηκε και ισχύει μέχρι σή¬ 
μερα, στην υπ’ αριθμ. 277628 (ΦΕΚ 764/27.6.2006) κοινή 
υπουργική απόφαση και στις αποφάσεις λεπτομερειών 
τους. 

2. Σε περίπτωση που ο γεωργός δεν τηρεί τις προβλε- 
πόμενες στην προηγούμενη παράγραφο υποχρεώσεις, 
επιβάλλεται μείωση ή αποκλεισμός από την ενίσχυση, 
σύμφωνα με τα οριζόμενα στις διατάξεις των άρθρων 
7 του υπ’ αριθμ. 1782/03 καν. (ΕΚ) του Συμβουλίου και 
65, 66 και 67 του υπ’ αριθμ. 796/04 καν. (ΕΚ) της Επι¬ 
τροπής. 

Τα ποσοστά μείωσης που επιβάλλονται επί των άμε¬ 
σων ενισχύσεων (των καθεστώτων και των τομέων της 
παραγράφου 1.1. της παρούσας) στα πλαίσια των ελέγ¬ 
χων της πολλαπλής συμμόρφωσης, καθορίζονται ως 
ακολούθως: 

ί. Οι κυρώσεις που επιβάλλονται για παρατυπίες που 
διαπράττονται χωρίς πρόθεση στα πλαίσια ενός τομέα, 
κλιμακώνονται ως εξής: 

α. Σε περίπτωση που η παράβαση μιας απαίτησης ή 
ενός προτύπου αξιολογείται ως μη μόνιμη, ως μικρού 
βαθμού σοβαρότητας και ως άνευ αποτελέσματος 
από πλευράς έκτασης, επιβάλλεται ποσοστό μείω¬ 
σης 1%. 

β. Σε περίπτωση που η παράβαση μιας απαίτησης ή 
ενός προτύπου αξιολογείται ως μόνιμη, ως μεγάλου 
βαθμού σοβαρότητας και με αποτέλεσμα που εκτείνεται 
εκτός εκμετάλλευσης, επιβάλλεται ποσοστό μείωσης 
5%. 

γ. Σε όλες τις υπόλοιπες περιπτώσεις παράβασης χω¬ 
ρίς πρόθεση, επιβάλλεται ποσοστό μείωσης 3%. 

δ. Εφ’ όσον διαπιστωθούν παραβάσεις σε περισσότε¬ 
ρες από μία απαιτήσεις ή πρότυπα του ίδιου τομέα, η 
ποινή που επιβάλλεται για τον εν λόγω τομέα, είναι η 
μεγαλύτερη σε ποσοστό μεταξύ των ποινών που οφεί¬ 
λονται σε παραβάσεις απαιτήσεων ή προτύπων του 
συγκεκριμένου τομέα. 

ε. Σε περίπτωση που διαπιστωθούν παραβάσεις σε 
περισσότερους από ένα τομείς, τα ποσοστά μείωσης 
ανά τομέα αθροίζονται, η συνολική μείωση όμως δεν 
μπορεί να υπερβεί το 5%, με την επιφύλαξη των περι¬ 
πτώσεων πρόθεσης ή επανάληψης. 

στ. Σε περίπτωση που διαπιστωθεί μηχανογραφικά 
επανάληψη παράβασης των απαιτήσεων ή προτύπων 
του ίδιου τομέα, η μείωση που προκύπτει τριπλασιάζεται 
και στη συνέχεια αθροίζεται με τα ποσοστά μείωσης 
που προκύπτουν από άλλους τομείς. Το μέγιστο ποσο¬ 
στό μείωσης στην περίπτωση αυτή είναι 15%. 

μ. Σε περίπτωση που οι παραβάσεις των απαιτήσεων ή 
προτύπων ενός τομέα διαπράχθηκαν εκ προθέσεως, επι¬ 
βάλλεται μείωση για τον εν λόγω τομέα κατά ποσοστό 
20%, η οποία αθροίζεται με τις μειώσεις των υπόλοιπων 
τομέων. Σε περίπτωση που και το αμέσως προηγούμε¬ 
νο έτος διαπιστώθηκε μη συμμόρφωση εκ προθέσεως 
στον ίδιο τομέα, ο ελεγχόμενος αποκλείεται από την 
ενίσχυση για το τρέχον και το επόμενο έτος. 

Αντίγραφα των οριστικών εκθέσεων ελέγχου, συνο- 
δευόμενα από συμπληρωμένο συγκεντρωτικό έντυπο 
αξιολόγησης των παραβάσεων ανά ελεγχόμενο, δια¬ 
βιβάζονται από τις Ν.Α. στον Ο.Π.Ε.Κ.Ε.Π.Ε. αρμοδίως, 
προκειμένου να καταχωρηθούν στην Κεντρική Βάση 
Δεδομένων και να υπολογισθούν οι κυρώσεις. 


ΤΜΗΜΑ Γ 
ΚΟΙΝΕΣ ΔΙΑΤΑΞΕΙΣ 

Άρθρο 38 

Εξαιρέσεις από την επιβολή μειώσεων 
και αποκλεισμών 

1. Οι μειώσεις και οι αποκλεισμοί που προβλέπονται 
στο τμήμα Α του παρόντος κεφαλαίου δεν επιβάλλονται 
στις περιπτώσεις όπου ο κάτοχος της εκμετάλλευσης 
και δικαιούχος της ενίσχυσης έχει υποβάλει ακριβή 
πραγματικά στοιχεία ή μπορεί να αποδείξει με άλλον 
τρόπο ότι δεν συντρέχει υπαιτιότητα στο πρόσωπό του 
(ή στο πρόσωπο άλλου εξουσιοδοτημένου ή εκπροσώ¬ 
που αυτού). 

2. Οι μειώσεις και οι αποκλεισμοί που προβλέπονται 
στο τμήμα Α του παρόντος κεφαλαίου δεν εφαρμόζο¬ 
νται για τα μέρη της αίτησης ενίσχυσης, ως προς τα 
οποία ο κάτοχος της εκμετάλλευσης και δικαιούχος 
της ενίσχυσης ενημερώσει εγγράφως την αρμόδια αρχή 
ότι η υποβληθείσα αίτηση ενίσχυσης είναι ανακριβής 
ή κατέστη ανακριβής μετά την υποβολή της, υπό τον 
όρο ότι η αρμόδια αρχή δεν έχει γνωστοποιήσει στον 
κάτοχο της εκμετάλλευσης την πρόθεσή της να διενερ¬ 
γήσει επιτόπιο έλεγχο και δεν τον έχει ήδη ενημερώσει 
σχετικά με παρατυπίες στην αίτηση. 

Η αναφερόμενη στο πρώτο εδάφιο ενημέρωση από 
τον κάτοχο της εκμετάλλευσης έχει ως αποτέλεσμα την 
προσαρμογή της αίτησης ενίσχυσης στην πραγματική 
κατάσταση. 

Άρθρο 39 

Σώρευση μειώσεων 

1. Σε περίπτωση όπου μια κατάσταση έλλειψης συμ¬ 
μόρφωσης συνιστά επίσης παρατυπία, με αποτέλεσμα 
να καλύπτεται από την επιβολή μειώσεων ή αποκλει¬ 
σμών σύμφωνα τόσο με το τμήμα Α, όσο και με το τμήμα 
Β του παρόντος κεφαλαίου: 

α) οι μειώσεις και οι αποκλεισμοί σύμφωνα με το τμή¬ 
μα Α του παρόντος κεφαλαίου επιβάλλονται ως προς 
τα αντίστοιχα καθεστώτα ενισχύσεων. 

β) οι μειώσεις και οι αποκλεισμοί σύμφωνα με το τμή¬ 
μα Β του παρόντος κεφαλαίου επιβάλλονται ως προς 
το συνολικό ποσό των ενισχύσεων που πρόκειται να 
χορηγηθούν στο πλαίσιο του καθεστώτος ενιαίας ενί¬ 
σχυσης και άλλων καθεστώτων ενισχύσεων, τα οποία 
δεν υπόκεινται στις μειώσεις ή τους αποκλεισμούς που 
αναφέρονται στο στοιχείο α). 

Οι μειώσεις και οι αποκλεισμοί που αναφέρονται στο 
πρώτο εδάφιο επιβάλλονται σύμφωνα με τη διαδικασία 
του άρθρου 40 παράγραφος 2. 

2. Με την επιφύλαξη του άρθρου 6 του υπ’ αριθμ. 
2988/95 κανονισμού (ΕΚ) του Συμβουλίου οι μειώσεις 
και οι αποκλεισμοί δυνάμει της παρούσας απόφασης δε 
θίγουν τις πρόσθετες κυρώσεις που επιβάλλονται κατ’ 
εφαρμογήν άλλων διατάξεων του κοινοτικού ή εθνικού 
δικαίου. 

Άρθρο 40 

Επιβολή των μειώσεων 

1. Το ποσό της ενίσχυσης, η οποία πρόκειται να κα¬ 
ταβληθεί σε γεωργό στο πλαίσιο καθεστώτος στήριξης 
που περιλαμβάνεται στον κατάλογο του παραρτήματος 

I του υπ’ αριθμ. 1782/2003 Κανονισμού (ΕΚ), υπολογίζε¬ 
ται τηρώντας τους όρους του εκάστοτε καθεστώτος 
στήριξης και λαμβάνοντας υπόψη, εάν χρειάζεται, την 
υπέρβαση της βασικής έκτασης, της μέγιστης εγγυ¬ 
ημένης έκτασης ή του αριθμού ζώων για τα οποία ο 
παραγωγός δικαιούται πριμοδότηση. 

2. Για κάθε καθεστώς ενισχύσεων, οι μειώσεις ή απο¬ 
κλεισμοί συνεπεία παρατυπιών, εκπρόθεσμης υποβο¬ 
λής αιτήσεων, παράλειψης δήλωσης αγροτεμαχίων, 
υπέρβασης των δημοσιονομικών ανωτάτων ορίων, 
διαφοροποίησης, δημοσιονομικής πειθαρχίας και μη 
τήρησης της πολλαπλής συμμόρφωσης επιβάλλονται, 
εάν χρειάζεται, με τον ακόλουθο τρόπο και την ακό¬ 
λουθη σειρά: 

α) Γ ια τις παρατυπίες, επιβάλλονται οι μειώσεις ή 
αποκλεισμοί που προβλέπονται στο μέρος Α του πα¬ 
ρόντος κεφαλαίου. 

β) Το ποσό που προκύπτει από την εφαρμογή του 
στοιχείου α) χρησιμοποιείται ως βάση για τον υπολο¬ 
γισμό των ενδεχόμενων μειώσεων που επιβάλλονται 
συνεπεία εκπρόθεσμης υποβολής αίτησης, σύμφωνα με 
το άρθρο 21 του υπ’ αριθμ. 796/2004 κανονισμού (ΕΚ). 

γ) Το ποσό που προκύπτει από την εφαρμογή του 
στοιχείου β) χρησιμοποιείται ως βάση για τον υπολο¬ 
γισμό των ενδεχόμενων μειώσεων που επιβάλλονται 
συνεπεία παράλειψης δήλωσης αγροτεμαχίων, σύμφωνα 
με το άρθρο 34 της παρούσας. 

δ) Οι μειώσεις συνεπεία της διαφοροποίησης, που 
προβλέπονται στο κεφάλαιο V της παρούσας καθώς 
και η μείωση λόγω της δημοσιονομικής πειθαρχίας, που 
προβλέπεται στο άρθρο 11 του υπ’ αριθμ. 1782/03 Κα¬ 
νονισμού (ΕΚ), εφαρμόζονται επί του ποσού ενίσχυσης 
που προκύπτει από την εφαρμογή των στοιχείων α), 
β), και γ) 

ε) Το ποσό ενίσχυσης που προκύπτει από την εφαρ¬ 
μογή του στοιχείου δ) χρησιμοποιείται ως βάση για 
τον υπολογισμό των ενδεχόμενων μειώσεων που επι¬ 
βάλλονται συνεπεία μη τήρησης της πολλαπλής συμ¬ 
μόρφωσης, σύμφωνα με το μέρος Β του παρόντος κε¬ 
φαλαίου. 

Άρθρο 41 
Ανωτέρα βία 

Αιτήσεις αναγνώρισης λόγω ανωτέρας βίας κατά την 
έννοια του άρθρου 40 του Καν. 1782/03 και του άρθρου 
72 του Καν. 796/04 κοινοποιούνται εγγράφως εντός 10 
εργάσιμων ημερών από την ημέρα που ο κάτοχος της 
εκμετάλλευσης είναι σε θέση να το πράξει μαζί με τα 
απαραίτητα δικαιολογητικά στις κατά τόπους Νομαρ¬ 
χιακές Αυτοδιοικήσεις οι οποίες εν συνεχεία διαβιβά¬ 
ζουν τον πλήρη φάκελο της αίτησης-δήλωσης στον 
Ο.Π.Ε.Κ.Ε.Π.Ε. προκειμένου να εξεταστούν. 

ΚΕΦΑΛΑΙΟ IV 
ΚΑΤΑΒΟΛΗ ΕΝΙΣΧΥΣΗΣ 
Αρθρο 42 
Πληρωμή 

1. Η ενίσχυση με βάση το καθεστώς ενιαίας ενίσχυσης 
καταβάλλεται ανάλογα με τα δικαιώματα ενίσχυσης, 
που συνοδεύονται από ίσο αριθμό επιλέξιμων εκταρίων 
ή ζωικών μονάδων. 


2. Με την επιφύλαξη της χρονικής περιόδου που 
προβλέπεται στην παράγραφο 5 ή των κανόνων που 
προβλέπουν την πληρωμή προκαταβολών σύμφωνα με 
την παράγραφο 6, καμία ενίσχυση δεν καταβάλλεται 
πριν ολοκληρωθούν οι έλεγχοι σχετικά με τα κριτήρια 
επιλεξιμότητας. 

3. Όσον αφορά τους ελέγχους πολλαπλής συμμόρ¬ 
φωσης που προβλέπονται στο άρθρο 3 της υπ’ αριθμ. 
324032/24.12.2004 κοινής υπουργικής απόφασης, εάν 
αυτοί δεν μπορούν να ολοκληρωθούν πριν από την κα¬ 
ταβολή της ενίσχυσης, η ανάκτηση των αχρεωστήτως 
καταβληθέντων ποσών γίνεται σύμφωνα με το άρθρο 
43 της παρούσας απόφασης. 

4. Οι ενισχύσεις καταβάλλονται στους δικαιούχους, 
στο ακέραιο χωρίς καμία μείωση ή παρακράτηση, με 
πίστωση των τραπεζικών τους λογαριασμών. 

5. Οι πληρωμές γίνονται μια φορά ετησίως κατά την 
περίοδο από 1ης Δεκεμβρίου έως 30 Ιουνίου του επό¬ 
μενου ημερολογιακού έτους. 

Ωστόσο, η πρόσθετη ενίσχυση που προβλέπεται στο 
άρθρο 45 της παρούσας απόφασης καταβάλλεται το 
αργότερο στις 30 Σεπτεμβρίου του ημερολογιακού 
έτους που έπεται του συγκεκριμένου ημερολογιακού 
έτους. 

6. Κατά παρέκκλιση από την παράγραφο 5 του πα¬ 
ρόντος άρθρου, για το έτος 2006, η Επιτροπή των Ευ¬ 
ρωπαϊκών Κοινοτήτων εξουσιοδοτεί τα κράτη μέλη να 
καταβάλουν στους γεωργούς, από τις 16 Οκτωβρίου 
2006, προκαταβολές των ενισχύσεων στο πλαίσιο των 
καθεστώτων στήριξης που αναφέρονται στο παράρτημα 
I του υπ’ αριθμ. 1782/2003 Κανονισμού (ΕΚ). 

Οι προκαταβολές αυτές μπορούν να καταβληθούν 
μόνο μέχρι ποσού του οποίου η επιλεξιμότητα έχει ήδη 
διαπιστωθεί βάσει των ελέγχων που έχουν διενεργηθεί 
σύμφωνα με τον υπ’ αριθμ. 796/2004 κανονισμό (ΕΚ) και 
εφόσον δεν υπάρχει κίνδυνος το ποσό της συνολικής 
ενίσχυσης που πρόκειται να καθοριστεί να είναι χαμη¬ 
λότερο από εκείνο της προκαταβολής. 

Οι πληρωμές που προβλέπονται στο πρώτο εδάφιο 
της παρούσας παραγράφου, οι οποίες θα πραγματοποι¬ 
ηθούν πριν από την 1η Δεκεμβρίου 2006, δεν πρέπει να 
υπερβαίνουν το 50% των ενισχύσεων που αναφέρονται 
στο δεύτερο εδάφιο. 

7. Με την επιφύλαξη ειδικών διατάξεων στα πλαίσια 
μεμονωμένων καθεστώτων στήριξης, η ενίσχυση δεν 
καταβάλλεται σε δικαιούχους οι οποίοι έχει απεδείχθη 
ότι δημιούργησαν τεχνητά τους όρους που απαιτούνται 
για την καταβολή τέτοιων ενισχύσεων, αντίθετα με τους 
στόχους του εν λόγω καθεστώτος στήριξης με σκοπό 
να αποκομίσουν οφέλη 

8. Η εκκαθάριση των πληρωμών διενεργείται από τις 
αρμόδιες Δ.Α.Α., ή όπου καθίσταται αναγκαίο από τον 
Ο.Π.Ε.Κ.Ε.Π.Ε. 

9. Τα απαραίτητα έντυπα για την πληρωμή (εκθέσεις 
ελέγχου, φύλλα ελέγχου - οίΐθοΙ< Ιίεί κλπ.) καθορίζονται 
στις σχετικές εγκυκλίους του Ο.Π.Ε.Κ.Ε.Π.Ε. 

Άρθρο 43 

Ανάκτηση αχρεωστήτως καταβληθέντων ποσών 

1. Σε περίπτωση αχρεώστητης πληρωμής, ο κάτοχος 
της εκμετάλλευσης επιστρέφει το σχετικό ποσό, προ¬ 
σαυξημένο κατά τους τόκους που υπολογίζονται σύμ¬ 
φωνα με την παράγραφο 3. 

2. Τα αχρεωστήτως καταβληθέντα ποσά για μια συ¬ 
γκεκριμένη περίοδο, συμψηφίζονται με τα δικαιούμενα 
ποσά επόμενων περιόδων, από τα καθεστώτα ενισχύ¬ 
σεων και τους τομείς που αναφέρονται στους τίτλους 
III και IV του υπ’ αριθμ. 1782/2003 Κανονισμού (ΕΚ). 
Εντούτοις, ο κάτοχος της εκμετάλλευσης μπορεί να 
επιστρέφει το οφειλόμενο ποσό χωρίς να αναμείνει 
το συμψηφισμό. 

3. Οι τόκοι υπολογίζονται για το χρονικό διάστημα από 
την κοινοποίηση του εγγράφου περί της υποχρέωσης 
επιστροφής στον κάτοχο της εκμετάλλευσης έως την 
επιστροφή ή τον συμψηφισμό. 

Το εφαρμοστέο επιτόκιο υπολογίζεται σύμφωνα με τις 
διατάξεις της εθνικής νομοθεσίας, αλλά δεν πρέπει να 
είναι χαμηλότερο από εκείνο που εφαρμόζεται για την 
ανάκτηση ποσών βάσει των εθνικών διατάξεων. 

4. Η υποχρέωση επιστροφής που αναφέρεται στην 
παράγραφο 1 δεν υφίσταται, εάν η πληρωμή οφείλε¬ 
ται σε σφάλμα της αρμόδιας ή άλλης δημόσιας αρχής, 
το οποίο δεν ήταν εύλογα δυνατόν να εντοπιστεί από 
τον κάτοχο της εκμετάλλευσης. Εντούτοις, εφόσον το 
σφάλμα συνδέεται με πραγματικά στοιχεία που υπει¬ 
σέρχονται στον υπολογισμό της σχετικής ενίσχυσης, 
το πρώτο εδάφιο εφαρμόζεται μόνον εάν η απόφαση 
ανάκτησης δεν κοινοποιήθηκε εντός έτους από την 
πληρωμή. 

5. Η υποχρέωση επιστροφής που αναφέρεται στην 
παράγραφο 1 παραγράφεται, εάν το χρονικό διάστημα 
που μεσολάβησε μεταξύ της ημερομηνίας καταβολής 
της ενίσχυσης και της ημερομηνίας της πρώτης κοινο¬ 
ποίησης στον δικαιούχο από την αρμόδια αρχή σχετικά 
με το αχρεώστητο της σχετικής πληρωμής υπερβαίνει 
τα δέκα έτη. 

Εντούτοις, η ως άνω δεκαετία περιορίζεται σε τέσσε¬ 
ρα έτη, εάν ο δικαιούχος ενέργησε καλόπιστα. 

6. Τα ποσά που πρέπει να ανακτηθούν λόγω της επι¬ 
βολής μειώσεων και αποκλεισμών κατ’ εφαρμογή του 
άρθρου 21 του υπ’ αριθμ. 796/2004 κανονισμού (ΕΚ) περί 
εκπρόθεσμης υποβολής της αίτησης ενίσχυσης και του 
κεφαλαίου III της παρούσας υπόκεινται, σε όλες τις 
περιπτώσεις, σε τετραετή παραγραφή. 

7. Οι παράγραφοι 4 και 5 δεν ισχύουν για τις προκα¬ 
ταβολές. 

ΚΕΦΑΛΑΙΟ V 
ΔΙΑΦΟΡΟΠΟΙΗΣΗ 
Άρθρο 44 

Βάση υπολογισμού της μείωσης 

1/Ολα τα ποσά των άμεσων ενισχύσεων που χορηγού¬ 
νται σε δικαιούχους γεωργούς, θα είναι μειωμένα για 
κάθε χρονιά μέχρι το 2012 κατά τα αντίστοιχα ποσοστά 
που ορίζονται στο άρθρο 10 του υπ’ αριθμ. 1782/2003 
Κανονισμού (ΕΚ). 

2. Το ποσό της μείωσης υπολογίζεται με βάση τα ποσά 
των άμεσων ενισχύσεων που δικαιούνται οι γεωργοί και 
σύμφωνα με τη διαδικασία του άρθρου 40 της παρού¬ 
σας ή, στην περίπτωση των καθεστώτων ενισχύσεων 
που περιλαμβάνονται στον κατάλογο του παραρτήμα¬ 
τος I του υπ’ αριθμ. 1782/2003 Κανονισμού (ΕΚ), αλλά δεν 
εμπίπτουν στο πεδίο εφαρμογής του τίτλου III ή IV του 
ίδιου κανονισμού, σύμφωνα με τις ειδικές νομοθετικές 
διατάξεις που ισχύουν για τα καθεστώτα αυτά. 


3. Από το μέτρο της διαφοροποίησης απαλλάσσονται 
οι γεωργοί των νησιών του Αιγαίου πελάγους, όπως η 
έννοια αυτή ορίζεται στον κανονισμό (ΕΚ) αριθ. 2019/93 
όπως τροποποιημένος ισχύει σήμερα. 

Αρθρο 45 

Πρόσθετο ποσό ενίσχυσης 

1. Στους γεωργούς που λαμβάνουν άμεσες ενισχύσεις 
με βάση τον υπ’ αριθμ. 1782/03 κανονισμό (ΕΚ) χορηγεί¬ 
ται πρόσθετη ενίσχυση. 

Η πρόσθετη ενίσχυση ισούται προς το ποσό που προ¬ 
κύπτει από την εφαρμογή των ποσοστών μείωσης για το 
συγκεκριμένο ημερολογιακό έτος δυνάμει του άρθρου 
44 της παρούσας, στο μέχρι τις 5000 € ποσό άμεσων 
ενισχύσεων. 

2. Το σύνολο της πρόσθετης ενίσχυσης που μπορεί 
να χορηγηθεί κατά τη διάρκεια ενός δεδομένου ημερο¬ 
λογιακού έτους δεν μπορεί να υπερβαίνει τα ανώτατα 
όρια που καθορίζονται στο παράρτημα II του υπ’ αριθμ. 
1782/03 Κανονισμού (ΕΚ). Σε αντίθετη περίπτωση, το 
ποσό της πρόσθετης ενίσχυσης ανά γεωργό θα μειωθεί 
αναλογικά, ώστε να μη δημιουργείται υπέρβαση του εν 
λόγω ανώτατου ορίου. 

3. Η πρόσθετη ενίσχυση δεν υπόκειται στη μείωση που 
αναφέρεται στο άρθρο 44 της παρούσας. 

4. Για να προσδιοριστεί αν έχει συμπληρωθεί το κα- 
τώτατο όριο των 5.000 ευρώ που αναφέρεται στην πα¬ 
ράγραφο 1, λαμβάνεται υπόψη το συνολικό ποσό των 
άμεσων ενισχύσεων που θα έπρεπε να χορηγηθούν, πριν 
από την επιβολή τυχόν μειώσεων λόγω διαφοροποίη¬ 
σης σύμφωνα με το άρθρο 44 της παρούσας ή, στην 
περίπτωση των καθεστώτων ενισχύσεων που περιλαμ¬ 
βάνονται στον κατάλογο του παραρτήματος I του υπ’ 
αριθμ. 1782/2003 Κανονισμού (ΕΚ), αλλά δεν εμπίπτουν 
στο πεδίο εφαρμογής του τίτλου III ή IV αυτού, σύμφωνα 
με τις ειδικές νομοθετικές διατάξεις που ισχύουν για 
τα καθεστώτα αυτά. 

Εντούτοις, στις περιπτώσεις όπου ένας κάτοχος εκ¬ 
μετάλλευσης αποκλείεται από τη λήψη άμεσων ενισχύ¬ 
σεων συνεπεία παρατυπιών ή μη συμμόρφωσης, δεν 
χορηγείται κανένα πρόσθετο ποσό ενίσχυσης. 

5. Τα κράτη μέλη γνωστοποιούν στην Επιτροπή, το 
αργότερο στις 31 Οκτωβρίου, το συνολικό ποσό των 
πρόσθετων ενισχύσεων που χορηγήθηκαν για το προ¬ 
ηγούμενο έτος. 

Αρθρο 46 
Γ ενικές Διατάξεις 

1. Με αποφάσεις του Υπουργού Αγροτικής Ανάπτυξης 
& Τροφίμων καθορίζονται οι λεπτομέρειες εφαρμογής 
της παρούσας. 

2. Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως και εφαρμόζεται από την 
περίοδο εμπορίας 2006/2007 (καλλιεργητική περίοδος 
αροτραίων καλλιεργειών 2005/2006). 

Αθήνα, 12 Δεκεμβρίου 2006 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΑΓΡΟΤΙΚΗΣ ΑΝΑΠΤΥΞΗΣ 

ΟΙΚΟΝΟΜΙΚΩΝ ΚΑΙ ΤΡΟΦΙΜΩΝ 

Γ. ΑΛΟΓΟΣΚΟΥΦΗΣ Ε. ΜΠΑΣΙΑΚΟΣ 

Αριθμ. 327 274 (2) 

Δεύτερη τροποποίηση και συμπλήρωση της υπ’ αριθμ. 
292464/27.7.2005 διϋπουργικής απόφασης (Β' 1122) για 
τα συμπληρωματικά διοικητικά μέτρα εφαρμογής και 
υπολογισμού του αριθμού και της αξίας των δικαιω¬ 
μάτων στους δικαιούχους της ενιαίας ενίσχυσης, σε 
εφαρμογή των υπ’ αριθμ. 1782/2003 κανονισμών (ΕΚ) 
του Συμβουλίου και 795/2004 της Επιτροπής. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΓΡΟΤΙΚΗΣ 
ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α. Των άρθρων 1, παρ. 1, 2 και 3 του ν. 1338/1983 «Εφαρ¬ 
μογή του Κοινοτικού Δικαίου» (ΦΕΚ Α' 34), όπως αυτά 
τροποποιήθηκαν με τα άρθρα 6, παρ. 4, του ν. 1440/1984 
(ΦΕΚ Α' 70), και 65 του ν. 1892/1990 (ΦΕΚ Α' 101), όπως 
ισχύουν σήμερα. 

β. Του άρθρου 22, παρ. 3, του ν. 992/1979 «Περί οργα- 
νώσεως των διοικητικών υπηρεσιών δια την εφαρμογήν 
της Συνθήκης Προσχωρήσεως της Ελλάδος εις τας Ευ¬ 
ρωπαϊκός Κοινότητας και ρυθμίσεως συναφών θεσμικών 
και οργανωτικών θεμάτων» (ΦΕΚ Α' 280). 

γ. Του άρθρου 90 του «Κώδικα Νομοθεσίας» για την 
Κυβέρνηση και τα Κυβερνητικά Όργανα, όπως η νομο¬ 
θεσία αυτή κωδικοποιήθηκε και τέθηκε σε ισχύ με το 
π.δ. 63/2005 (ΦΕΚ Α' 98). 

δ. Το π.δ. 402/1988 σχετικά με τον Οργανισμό του 
Υπουργείου Γεωργίας, όπως έχει τροποποιηθεί και ισχύ¬ 
ει σήμερα και το π.δ. 81/2002 (ΦΕΚ Α' 57) σχετικά με τη 
συγχώνευση των Υπουργείων Εθνικής Οικονομίας & Οι¬ 
κονομικών στο Υπουργείο Οικονομίας & Οικονομικών. 

ε. Των άρθρων 13 μέχρι και 29 του ν. 2637/1998 (ΦΕΚ Α' 
200/1998), «Σύσταση Οργανισμού Πληρωμών και Ελέγχου 
Κοινοτικών Ενισχύσεων Προσανατολισμού και Εγγυήσεων», 
όπως τροποποιήθηκαν και συμπληρώθηκαν με το άρθρο 
4 του ν. 2732/1999 (ΦΕΚ Α' 154/1999) το άρθρο 24 του ν. 
2945/2001 (ΦΕΚ Α' 223/2001) «Εθνικό Σύστημα Προστασίας 
της Αγροτικής Δραστηριότητας» και το άρθρο 29 παρ. 1 - 8 
του ν. 3147/2003 «Ρύθμιση θεμάτων αγροτικής γης επίλυ¬ 
ση ζητημάτων αποκατασταθέντων και αποκαθισταμένων 
κτηνοτροφών και άλλες διατάξεις». (ΦΕΚ Α' 135) 

στ. Του άρθρου 18 του ν. 3399/2005 (ΦΕΚ Α' 255) με το 
οποίο κυρώθηκε η υπ’ αριθμ. 324032/24.12.2004 απόφαση 
του Υπουργού Αγροτικής Ανάπτυξης και Τροφίμων «για 
την εφαρμογή του καθεστώτος της πολλαπλής συμμόρ¬ 
φωσης και λοιπά συμπληρωματικά μέτρα σε εκτέλεση 
του υπ’ αριθμ. 1782/2003 Κανονισμού (ΕΚ) του Συμβου¬ 
λίου (ΦΕΚ Β' 1921) και ιδιαίτερα το άρθρο 5 αυτής, με 
το οποίο ο ΟΠΕΚΕΠΕ ορίσθηκε ως αρμόδιος φορέας 
«για τον υπολογισμό και την διαχείριση των δικαιωμά¬ 
των ενίσχυσης κατά την έννοια των διατάξεων των υπ’ 
αριθμ. 1782/2003 (τίτλοι I & III) και 795/2004 κανονισμών 
(ΕΚ), όπως ισχύουν» 

2. Τους Κανονισμούς 

α. (ΕΚ) 1782/2003 του Συμβουλίου (1270 της 29.9.2003) 
«για τη θέσπιση κοινών κανόνων για τα καθεστώτα 
άμεσης στήριξης στα πλαίσια της κοινής γεωργικής 
πολιτικής και για τη θέσπιση ορισμένων καθεστώτων 
στήριξης για τους γεωργούς» όπως τροποποιήθηκε και 
ισχύει μέχρι σήμερα και ιδιαίτερα τα άρθρα 33, 34 & 
43 της Επιτροπής. 


β. (ΕΚ) 795/2004 της Επιτροπής (Ι_141 της 21.4.2004) 
«σχετικά με τη θέσπιση λεπτομερών κανόνων εφαρ¬ 
μογής του καθεστώτος ενιαίας ενίσχυσης που προ- 
βλέπεται στον υπ’ αριθμ. 1782/2003 κανονισμό (ΕΚ) 
του Συμβουλίου για τη θέσπιση κοινών κανόνων για 
τα καθεστώτα άμεσης στήριξης στα πλαίσια της κοι¬ 
νής γεωργικής πολιτικής και για τη θέσπιση ορισμένων 
καθεστώτων στήριξης για τους γεωργούς» όπως τρο¬ 
ποποιήθηκε και ισχύει μέχρι σήμερα και ιδιαίτερα τα 
άρθρα 3,10 & 12 επ. 

γ. (ΕΚ) 319/2006 του Συμβουλίου (158 της 28.2.2006) 
σχετικά με την τροποποίηση του υπ’ αριθμ. 1782/2003 
κανονισμού (ΕΚ) για τη θέσπιση κοινών κανόνων για τα 
καθεστώτα άμεσης στήριξης στα πλαίσια της κοινής 
γεωργικής πολιτικής και για τη θέσπιση ορισμένων κα¬ 
θεστώτων στήριξης για τους γεωργούς 

δ. (ΕΚ) 658/2006 της Επιτροπής (1116 της 29.4.2006) «για 
την τροποποίηση του υπ’ αριθμ.795/2004 κανονισμού (ΕΚ) 
σχετικά με τη θέσπιση κοινών κανόνων εφαρμογής του 
καθεστώτος ενιαίας ενίσχυσης που προβλέπεται στον 
υπ’ αριθμ. 1782/2003 κανονισμό (ΕΚ) του Συμβουλίου» 

3. Τις αποφάσεις: 

α. υπ’ αριθμ. 292464/27.7.2005 των Υπουργών Οικονομίας 
και Οικονομικών και Αγροτικής Ανάπτυξης και Τροφίμων 
(ΦΕΚ 1122/Β'/9.8.2005) «Συμπληρωματικά διοικητικά μέτρα 
εφαρμογής και υπολογισμού του αριθμού και της αξίας 
των δικαιωμάτων στους δικαιούχου της ενιαίας ενίσχυ¬ 
σης σε εφαρμογή των υπ’ αριθμ. 1782/2003 του Συμβου¬ 
λίου και 795/ 2004 της Επιτροπής κανονισμών (ΕΚ)» 

β. υπ’ αριθμ. 262427/16.3.2006 των Υπουργών Οικο¬ 
νομίας και Οικονομικών και Αγροτικής Ανάπτυξης και 
Τροφίμων (ΦΕΚ 422/Β'/7.4.2006) «Τροποποίηση και συ¬ 
μπλήρωση της υπ’ αριθμ. 292464/27.7.2005 διϋπουργικής 
απόφασης (Β' 1122) για τα συμπληρωματικά διοικητικά 
μέτρα εφαρμογής και υπολογισμού του αριθμού και της 
αξίας των δικαιωμάτων στους δικαιούχους της ενιαίας 
ενίσχυσης σε εφαρμογή των κανονισμών (ΕΚ) 1782/2003 
του Συμβουλίου και 795/ 2004 της Επιτροπής» 

4. Την υπ’ αριθμ. 60358/26.6.2006 εισήγηση του ΟΠΕ¬ 
ΚΕΠΕ, Και με δεδομένο ότι: 

είναι αναγκαίο να θεσπιστούν συμπληρωματικά δι¬ 
οικητικά μέτρα και διαδικασίες εφαρμογής του κα¬ 
θεστώτος της ενιαίας ενίσχυσης στα ζαχαρότευτλα, 
που χρησιμοποιούνται για την παραγωγή ζάχαρης, με 
σκοπό τον συμπληρωματικό υπολογισμό του αριθμού 
και της αξίας των δικαιωμάτων της Ενιαίας Ενίσχυσης, 
αποφασίζουμε: 

Άρθρο 1 

Με την παρούσα απόφαση, τροποποιείται και συ¬ 
μπληρώνεται από τότε που ίσχυσε η υπ’ αριθμ.292464/ 
27.7.2005 διϋπουργική απόφαση (ΦΕΚ Β' 1122) για τα 
συμπληρωματικά διοικητικά μέτρα και διαδικασίες 
εφαρμογής του καθεστώτος της ενιαίας ενίσχυσης κατ’ 
εκτέλεση του υπ’ αριθμ. 1782/2003 Κανονισμού (ΕΚ) του 
Συμβουλίου και του υπ’ αριθμ. 795/2004 Κανονισμού (ΕΚ) 
της Επιτροπής. 

Άρθρο 2 

Το Αρθρο 3, σημείο (α), προστίθεται εδάφιο που έχει 
ως εξής: 

«η περίοδος αναφοράς περιλαμβάνει τα ημερολογιακά 
έτη 2000, 2001 και 2002, ενώ για το ελαιόλαδο συμπε- 

ριλαμβάνεται και το 1999. Ειδικά για τα ζαχαρότευτλα 
η περίοδος αναφοράς, περιλαμβάνει τα ημερολογιακά 
έτη 2000 - 2001 - 2002 και 2006». 

Άρθρο 3 

Το Άρθρο 5, παρ.1 αντικαθίσταται ως εξής: 

«Δικαιούχοι των δικαιωμάτων ενιαίας ενίσχυσης εί¬ 
ναι οι γεωργοί που έλαβαν ενίσχυση στα πλαίσια των 
καθεστώτων στήριξης την περίοδο αναφοράς για ρύζι, 
αροτραίες καλλιέργειες, αίγειο, πρόβειο και βόειο κρέας, 
ορισμένα ψυχανθή για καρπό, αποξηραμένες χορτονο¬ 
μές, βαμβάκι, καπνό, ελαιόλαδο και ζαχαρότευτλα και 
συγκεκριμένα είναι οι γεωργοί που:» 

Το Άρθρο 5, παρ.2, σημείο (β) αντικαθίσταται ως 
εξής: 

β) έγινε κάτοχος ποσόστωσης καπνού από αγορά, 
μεταβίβαση ή οριστική εκχώρηση στην περίοδο ανα¬ 
φοράς και μέχρι 29.7.2005, τότε, στο ποσό αναφοράς 
του εν λόγω γεωργού προστίθεται το 90% του ποσού 
αναφοράς που αντιστοιχεί ή έδωσε η συγκεκριμένη πο¬ 
σόστωση στην περίοδο αναφοράς, ενώ το υπόλοιπο 10% 
παραμένει στον αρχικό δικαιούχο της ποσόστωσης. 

Άρθρο 4 

Στο άρθρο 7, παρ.1 προστίθεται εδάφιο που έχει ως 
εξής: 

«Ειδικά για τα ζαχαρότευτλα το ποσόν αναφοράς, 
υπολογίζεται σύμφωνα με το συνημμένο Παράρτημα 
που αποτελεί αναπόσπαστο μέρος της απόφασης αυ¬ 
τής». 

Άρθρο 5 

Στο Άρθρο 8, παρ. 1 το εδάφιο β' αντικαθίσταται ως 
εξής: 

«β) τα δικαιώματα στις ενισχύσεις για αποξηραμένες 


χορτονομές, βαμβάκι, ακατέργαστο καπνό, παραγωγή 
ελαιολάδου, παραγωγή ζάχαρης από καλλιέργεια ζαχα¬ 
ροτεύτλων και τις πριμοδοτήσεις κτηνοτροφίας, όπως 
αυτά υπολογίζονται στο Παράρτημα VII του Κανονισμού 
ΕΚ 1782/2003 του Συμβουλίου». 

Άρθρο 6 

Στο Άρθρο 9, παρ. 2 προστίθεται εδάφιο που έχει 
ως εξής: 

«Ειδικά για τα ζαχαρότευτλα ισούται με τον αριθμη¬ 
τικό μέσο όρο των εκταρίων της περιόδου αναφοράς 
που χρησιμοποιήθηκαν για την παραγωγή ζάχαρης και 
καλύπτονται από τις συναφθείσες συμφωνίες παρά¬ 
δοσης». 

Άρθρο 7 

Στο Άρθρο 18, παρ. 2 προστίθεται εδάφιο που έχει 
ως εξής: 

«Ειδικά για τα ζαχαρότευτλα εάν ολόκληρη η περίοδος 
αναφοράς επηρεάστηκε από την περίπτωση ανωτέρας 
βίας ή από εξαιρετικές περιστάσεις το ποσό αναφοράς 
υπολογίζεται με βάση τις εμπορικές περιόδους 1997 
έως 1999». 

Άρθρο 8 

1. Κατά τα λοιπά εξακολουθούν να ισχύουν οι δια¬ 
τάξεις της υπ’ αριθμ. 292464/27.7.2005 διϋπουργικής 
απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Δεκεμβρίου 2006 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΑΓΡΟΤΙΚΗΣ ΑΝΑΠΤΥΞΗΣ 

ΟΙΚΟΝΟΜΙΚΩΝ ΚΑΙ ΤΡΟΦΙΜΩΝ 

Γ. ΑΛΟΓΟΣΚΟΥΦΗΣ Ε. ΜΠΑΣΙΑΚΟΣ 




1. ΕΚΤΑΤΙΚΑ ΔΙΚΑΙΩΜΑΤΑ 



Α=17.941.000€/[(Άθροισματων εκταρίων που καλλιεργήθηκαν με ζαχαρότευτλα τα έτη 2000,2001,2002,2006)/4(1)] για το έτος 2006, 
Α=22.455.000. €/[(Άθροισμα των εκταρίων που καλλιεργήθηκαν με ζαχαρότευτλα τα έτη 2000,2001,2002,2006)/4(1)] για το έτος 2007, 
Α=26.969.000. €/[(Άθροισμα των εκταρίων που καλλιεργήθηκαν με ζαχαρότευτλα τα έτη 2000,2001,2002,2006)/4(1)] για το έτος 2008 
Α=29.384.000 €/[(Αθροισμα των εκταρίων που καλλιεργήθηκαν με ζαχαρότευτλα τα έτη 2000,2001,2002,2006)/4(1)] για το έτος 2009 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

(2310) 423 956 

ΛΑΡΙΣΑ -Διοικητήριο 

(2410)597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κορίνθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ - Πεδιάδος 2 

(2810) 300 781 

ΙΩΑΝΝΙΝΑ - Διοικητήριο 

(26510) 87215 

ΛΕΣΒΟΣ - Πλ. Κωνσταντινουπόλεως 1 

(22510) 46 654 

ΚΟΜΟΤΗΝΗ- Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θυτο, προσαυξανόμενη κατά 0,20 βυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 βυτο ανά σελίδα. 

Σε μορφή 00: 


Τεύχος 

Περίοδος 

Ευπο 

Τεύχος 

Περίοδος 

ΕϋΠΟ 

Α' 

Ετήσιο 

150 

Αναπτυξιακών Πράξεων 

Ετήοιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήοιο 

50 

Β' 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή οά-ΙΌπι από εκείνα που διατίθενται σε ηλεκτρονική μορφή και μέχρι 100 σελίδες σε 5 ευτο προσαυξανόμενη κατά 1 ευτο ανά 50 
σελίδες. 

• Η τιμή πώλησης σε μορφή εά-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικό: 210 - 4071010, (οχ: 210 - 4071010 ίηΙβΓηβΙ: ΙτΙΙρ://νννννν.β1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από το Ιηίετηεΐ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ (Διορισμοί, απολύσεις κτλ. Δημ. Υπάλληλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ) 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 θυτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεταιπέραντου ποσού 
της ετήσιας συνδρομής έτους 2006, κατά 40 βυτο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512).Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐβπιβΐ, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά απά Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α απά την ιστοσελίδα του Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά απά ΟΘ.ΟΟ' έως 13.00" 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ιι(ίρ://νννννν·6ΐ·ςτ - θ-πΐ3ίΙ: ννσί)ΐη85ΐ£τ@£ΐ·(ττ 















